نه‌وت له‌عێراق دا. .. . كێشه و چاره‌سه‌ره‌كان | Dr. Latif Rashid\nنه‌وت له‌عێراق دا. .. . كێشه و چاره‌سه‌ره‌كان\nDr. Latif Rashidنه‌وت له‌عێراق دا. .. . كێشه و چاره‌سه‌ره‌كان\n. عه‌بدول له‌تیف جه‌مال ره‌شید\nراوێژكاری پێشكه‌وتوی سه‌رۆك كۆمار\nوه‌زیری پێشوتری سه‌رچاوه‌كانی ئاو\nهاوكار له عه‌ره‌بییه‌وه كردویه‌تی به كوردی\nدابه‌زینی نرخی نه‌وت و گرفته ئابوریی و داراییه‌كانی دوای خۆی ، به‌تایبه‌ت له‌وڵاتێكی وه‌ك عێراق دا، قسه‌و باسی هێنایه‌وه بیر ده‌رباره‌ی نه‌وت كه سامانێكه هه‌ره‌شه‌ی له‌ناوچونی له‌سه‌ره‌و و چه‌ندین ركابه‌ری وزه‌ی تر جێگره‌وه‌یه‌تی.\nئه‌گه‌ر قسه‌مان هه‌ر له‌سه‌ر نه‌وت بێت به‌و پێیه‌ی سامانێكه به‌ره‌و كه‌مبونه‌وه ده‌چێت و ته‌مه‌نی په‌یوه‌ندیداره به‌كاتێكی دیاریكراوه‌وه بۆ هه‌ر وڵاتێكی به‌رهه‌مهێنی نه‌وت، ئه‌وا ئێمه له‌عێراقدا دوایین لایه‌ن ده‌بین گرنگی بده‌ین به‌كه‌مبونه‌وه‌ی نه‌وت و ئه‌و چاره‌نوسه‌ی كه‌نامانه‌وێ رووبه‌رووی ببینه‌وه كاتێ نه‌وت كۆتایی دێت.\nبۆ ماوه‌ی چه‌ندین سه‌ده پسپۆر و شاره‌زایان هاوكات كه‌سایه‌تییه سیاسیه‌كان به‌جیاوازی سیستمی حوكمڕانییه‌وه باس له‌وه ده‌كه‌ن دوایین به‌رمیل نه‌وت كه‌له‌جیهاندا به‌رهه‌م بێت نه‌وتی عێراق ده‌بێت، ئه‌مه‌ش به‌پشت به‌ستن به‌وه‌ی عێراق پارێزگاری له‌دوایین بڕی نه‌وتی عه‌مبار كراوی جیهان ده‌كات له‌ژێر خاكه‌كه‌یدا. هه‌روه‌ك چۆن دكتۆر عادل عه‌بدولمه‌هدی وه‌زیری نه‌وت له‌كۆنگره‌ی ووزه‌دا له‌كوه‌یت و له‌رۆژی 21/1/2015دا وتی: (ئه‌گه‌ر ئه‌و رێژه‌یه‌ش له‌به‌رچاو نه‌گرین كه‌سه‌رچاوه‌ی وزه‌ی ئاسایی مسۆگه‌ری كردوه بۆخۆی به‌ڵام رێژه‌ی داخوازی له‌سه‌ری له‌ماوه‌ی ده‌ساڵی ئاینده‌دا زیاد ده‌كات. به‌پشت به‌ستن به‌هه‌ڵسه‌نگاندنه‌كانی ئێستا ئه‌وا داخوازی له‌سه‌ر نه‌وت هه‌ر له‌به‌رزبونه‌وه‌دا ده‌بێت به‌رێژه‌ی (1. 2 -1. 5) ساڵانه و داخوازییه‌كه له‌ساڵی 2025 دا ده‌گاته (105 بۆ 110) ملیۆن به‌رمیل نه‌وت له‌رۆژێكدا. كه‌رتی گواستنه‌وه‌و ئۆتۆمبیلی بارهه‌ڵگر و تایبه‌ت رۆڵی گرنگ ده‌بینێت له‌زۆرتر به‌كارهێناندا. به‌پێی خه‌مڵاندنه‌كانی پێشووتریش ئه‌مه زیاتر ده‌بێ چونكه ته‌نیا له‌چین خاوه‌ندارێتی ئۆتۆمبیل پێنج هێنده زیادی كردوه له‌ماوه‌ی نێوان (2010 بۆ 2025)دا ئه‌مه‌ش به‌مانای 220 ملیۆن ئۆتۆمبیل كه‌دێته‌بازاره‌وه له‌و ماوه دیاریكراوه‌دا.\nئه‌گه‌ر سبه‌ی یان دووسبه‌ی یا دوای سه‌ده‌یه‌ك نه‌وت كۆتایی هات، گرنگترین پرسیار ئه‌وه‌یه ئێمه چ جێگره‌وه‌یه‌كمان هه‌یه؟ له‌هه‌مان كاتدا كه‌له‌وته‌كه‌یدا ئاماژه‌ی به‌وه‌كردوه كه(نرخی جیهانی نه‌وت دابه‌زینێكی گه‌وره‌ی به‌خۆوه بینیوه، ئه‌مه‌ش له‌ماوه‌ی پێنج ساڵدا یه‌كه‌مین جاره روو بدات، كه‌به‌زیانی چه‌ندین وڵات كه‌وته‌وه له‌نێویاندا عێراق).\nئه‌و جێگره‌وانه‌ش كه‌له‌پرسیاره‌كه‌ی پێشه‌وه‌ماندا به‌دوایدا ده‌گه‌ڕاین ته‌نیا جێگره‌وه‌ی وزه‌ی جێگره‌وه نیه كه زۆر باس ده‌كرێ به‌ڵكو به‌شوێن جێگره‌وه‌ی ئابوریی و داراییدا ده‌گه‌رێین كه‌ئابوریی ده‌وڵه‌ت به‌جۆرێك نابێت له‌هه‌موو شتێكدا پشت به‌سامانی سروشتی ببه‌ستێت كه‌ئێستا بێت یان ئاینده هه‌ر كۆتایی دێت.\nله‌خۆرئاوا و ناوچه‌كانی تری جیهانی پێشكه‌وتوودا كه‌زۆربه‌یان نه‌وتیان نیه چه‌ندین سه‌ده‌یه باس له‌گه‌ڕان به‌دوای سه‌رچاوه‌ی تری وزه‌دا ده‌كرێت نه‌ك ته‌نیا ئه‌و ووزه نه‌وتیه‌ی كه‌له‌چه‌ند ناوچه‌یه‌كی دیاریكراوی هه‌ساره‌ی زه‌ویدا هه‌یه، ئه‌وانیش ئه‌و ناوچانه‌ن كه‌نه‌وت هه‌نارده ده‌كه‌ن بۆ ده‌وڵه‌ته پێشكه‌وتوه‌كان و چه‌ندین ده‌وڵه‌تی تر كه‌زیاتره له‌وه‌ی له‌ناوخۆدا به‌كاریده‌هێنین.\nسه‌رباری پێشكه‌وتن له‌چه‌ند بوارێكدا كه‌زانست وایكردووه پێشكه‌وتنێكی به‌رچاو به‌دی بهێنێرێت له‌بواری پیشه‌سازی وزه‌ی جێگره‌وه و دۆزینه‌وه‌ی سه‌رچاوه‌ی نوێدا نمونه‌ی نه‌بووه وه‌ك پشت به‌ستن به‌وزه‌ی ئه‌تۆمی و ووزه‌ی با و خۆر و پشت به‌ستن به‌كاره‌با له‌جیاتی سوته‌مه‌نی له‌هاتوچۆی ئۆتۆمبیلدا، بۆیه ئه‌م پێشكه‌وتنه‌ی چه‌ندین سه‌ده‌یه به‌رده‌وامین له‌سه‌ری هێشتا سه‌ركه‌وتنی به‌ده‌ست نه‌هێناوه كه‌ببێته وزه‌یه‌ك تا چیتر به‌ته‌واوی پێویستمان به‌وزه‌ی نه‌وت و پێكهاته‌كانی نه‌بێت كه‌هێشتا ئه‌وه وزه‌ی سه‌ره‌كییه له‌جیهانی ئه‌م سه‌رده‌مه‌ماندا.\nبۆیه قسه‌كه له‌ئێستا و له‌م ساته‌شدا كه‌رووبه‌رووی قه‌یرانێكی سه‌خت ده‌بینه‌وه له‌دابه‌زینی نرخی نه‌وت له‌زۆركاتدا قسه‌یه‌كی پراكتیكی نیه و ده‌كرێ وه‌ك هۆیه‌ك ببینرێت بۆ رزگاربون له‌به‌رپرسیارێتی رووبه‌رووبونه‌وه كه‌به‌ته‌واوی پشت ده‌به‌ستێت به نه‌وت وه‌ك سه‌رچاوه‌ی داهات. باشتربوو به‌دوای چاره‌سه‌ری ریشه‌یی دا بگه‌رێین بۆ رووبه‌رووبونه‌وه‌ی قه‌یرانی له‌م جۆره به‌پێی پێشبینی درێژخایه‌ن.\nله‌راستیدا ئاستی زانستیی و پیشه‌سازیی پێشكه‌وتومان له‌به‌رده‌ستدا نیه كه‌وا بكات له‌م دۆخه‌دا به‌قسه‌یه‌كی نه‌گونجاوه‌وه سه‌رقاڵ بین به وزه‌ی جێگره‌وه‌وه. ئه‌گه‌ر ئه‌مه پێویستی به‌سه‌رچاوه‌ی نوێی وزه بێت یان ته‌نیا بیه‌وێ ئاگادارمان بكاته‌وه له‌و مه‌ترسییه‌ی كه‌هه‌ڕه‌شه‌یه بۆ سه‌ر نه‌وته‌كه‌مان و پشت به‌ستنمان پێیی.\nئێستا گرنگترین پرسیار پرسیارێكی ئابورییه نه‌ك پرسیاری پیشه‌سازیی. ئه‌گه‌ر باس له‌پرسیاره پیشه‌سازییه‌كه‌ش بكه‌ین به‌دڵنیاییه‌وه له‌چوارچێوه‌ی پرسیاره ئابورییه‌كه‌دا ده‌گه‌ڕێین و ده‌پرسین و ده‌بێ بپرسین: چیمان كردوه له‌پێناو په‌ره‌پێدانی پیشه‌سازی نه‌وت دا؟\nنه‌وتمان به‌رهه‌م هێنا به‌ڵام ئایا چیمان كردوه بۆ پاڵاوتنی نه‌وت؟ و له‌پێناو په‌ره‌پێدانی پیشه‌سازیی نه‌وت كه ماوه‌ی چه‌ند سه‌ده‌یه پێشنه‌كه‌وتوین و ئه‌وه‌تا دواجار ده‌گه‌رێینه‌وه بۆ پشت به‌ستن پێی له‌پێناو به‌دیهێنانی پێداویستی رۆژانه‌مان له‌هاورده‌كردنی پێكهاته‌كانی نه‌وت له‌وڵاتانی دراوسێمانه‌وه ئه‌مه‌ش به‌هۆی راوه‌ستانمان له‌بواری ئه‌م پیشه‌سازییه‌دا كه‌به‌ر له‌چه‌ندین سه‌ده بنیاتمان نابو.\nپرسیاركردن له‌باره‌ی دواكه‌وتنی پیشه‌سازیی ئه‌نجامی خۆی هه‌یه له‌سه‌ر كه‌رتی ئابوری ئه‌مه‌ش له‌سه‌ر چه‌ندین ئاست ئه‌گه‌ر به‌فیرۆدانی پاره بێت بۆ هه‌نارده‌كردنی پێداویستی رۆژانه‌مان له‌پێكهاته‌كانی نه‌وت و گواستنه‌وه‌و دابه‌شكردن یان به‌له‌كارخستنی رێژه‌یه‌كی زۆری هێزی كار كه‌ده‌كرا له‌م پیشه‌سازییه‌دا كاربكات و بژێوی ژیانی خۆی لێ ده‌سته‌به‌ر بكات.\nله‌رووی ئابورییشه‌وه وه‌ك هه‌ندێ له‌وڵاتانی دراوسێشمان نه‌كرد كه‌ئه‌وانیش به‌رهه‌مهێنی نه‌وتن و به‌سنورداریی بیریان له‌ته‌مه‌نی پاراستنی نه‌وت و ئه‌گه‌ری كه‌مبونه‌وه‌ی كردوه و ئه‌م ده‌وڵه‌تانه بیریان له‌زامنكردنی مافی نه‌وه‌ی داهاتوو كردوه له‌و وزه‌یه و له‌سه‌ر چه‌ندین ئاست كاریان كردوه له‌پێناو پاراستنی مافی نه‌وه‌كان و كۆكردنه‌وه‌ی دارایی پێویست بۆیان له‌داهاته‌كانی نه‌وت و په‌ره‌پێدانی كه‌رتی ئابوریی و جۆراوجۆرییه‌كه‌ی كه‌ئه‌مه‌ش واده‌كات ئه‌و سامانه‌ی نه‌وت كه‌سنوردار و كاتییه له‌رووی ئابورییه‌وه ببێته سامانێكی هه‌میشه‌یی له‌رێی گۆڕینی بۆ پرۆژه‌ی دارایی و پیشه‌سازیی و ئابوریی هه‌میشه‌یی.\nده‌كرێ ئه‌م قه‌یرانه داراییه بكه‌ینه ده‌رفه‌تێك بۆ به‌خۆداچوونه‌وه، ده‌سه‌ڵاته‌كانی نه‌وتیش پێویسته كاربكه‌ن بۆ په‌ره‌پێدانی پیشه‌سازیی نه‌وت، پارله‌مانیش ده‌بێ كاری جدی بكات بۆ په‌سه‌ندكردنی قانونی نه‌وت و گاز، حكومه‌تیش ده‌بێ به‌هه‌موو دامه‌زراوه‌كانییه‌وه كاربكه‌ن بۆ كردنه‌وه‌ی ئاسۆی وه‌به‌رهێنان و هاندانی كه‌رتی تایبه‌ت له‌بواری پیشه‌سازییدا له‌گه‌ڵ په‌ره‌پێدانی ئه‌دای خۆی له‌بواری جۆراوجۆری سه‌رچاوه‌كانی داهات و ته‌نیا پشت نه‌به‌ستن به‌نه‌وت.\nپشت به‌ستنی عێراق و هه‌رێمی كوردستان به‌نه‌وت به‌رپرسیارێتییه‌كی سیاسیی و ئابوریی و دارایی تێدایه ده‌بوایه پشت ببه‌سترێ به‌رێنمایی و رێنوێنییه‌كانی شاره‌زایانی بواره‌كه، به‌له‌به‌رچاوگرتنی گرنگیی نه‌وت وه‌ك هۆكارێكی سه‌ره‌كی ئابورییمان ،ده‌بێت رێژه‌یه‌كی زۆری راوێژكاران و شاره‌زایانی بواره ئابورییه‌كانی په‌یوه‌ندیدار به‌بازاری نه‌وته‌وه وه‌ك له‌بابه‌ته ته‌كنیكییه‌كانی تر.\nوه‌ك پێشتر ئاماژه‌مان پێكردبوو له‌چه‌ندین بۆنه‌دا نه‌وت موڵكی گه‌ل و نه‌وه‌كانی داهاتووه و مامه‌ڵه‌كردن پێوه‌ی ته‌نیا مافی كۆمه‌ڵه به‌رپرسێك یان نه‌وه‌یه‌كی دیاریكراو نیه، به‌ڵكو ده‌بێ هه‌موو ئه‌و بڕیاره ستراتیژیانه‌ی كه‌له‌لایه‌ن نوێنه‌رانی گه‌له‌وه ده‌درێت به‌ته‌واوی لێی بكۆڵرێته‌وه به‌جۆرێك كه‌زامنی مافی هه‌موان بكات و به‌رژه‌وه‌ندی نه‌وه‌ی ئێستا و نه‌وه‌كانی ئاینده له‌به‌رچاو بگرێت.\nگرنگیدان به پیشه‌سازیی نه‌وت و له‌هه‌موو بواره‌كاندا بابه‌تێكی زۆر گرنگه له‌پێناو باشتركردنی ئابوریی نیشتمانیی و دابینكردنی هه‌لی كار بۆ توێژێكی زیاتری هاوڵاتیان. هاوكات ده‌بێ گرنگیی بدرێت به‌دانانی قانونی نه‌وت و گاز به‌شێوه‌یه‌كی وورد و گشتگیر كه‌لێكۆڵینه‌وه‌ی له‌باره‌وه كرابێت و تێیدا مافی هه‌موو عێراقییه‌كان وه‌ك یه‌ك بێت و زامنی مافی هه‌رێم و پارێزگاكان بكرێت له‌جیاتی رێكه‌وتنی كاتیی و قانونه كاتییه‌كان.\nعن الدكتور عبد اللطيف JMAL RADHID اقرأ المزيد\nكلمة الحرة الجوع\nبيان رئيس جمهورية العراق\nد. رەشیید ئامۆژگاریكەری هەنووكە گەورەیە بۆ سەرۆكی عێراق ئەو وەزیری پێشووی سەرچاوەی ئاوە، و یەكێك لە درێژترین وەزیر خزمەت دەكات لە عێراق لەوەتەی ٢٠٠٣. لەماوەی ماوەی گرنگترین لە مێژووی نەتەوە


هێرشبه‌ره‌کانی فه‌ڕه‌نسـا کوژران\nهه‌ردوو براکه‌ی ڕۆژی چوارشه‌ممه هێرشیان کرده سه‌ر هه‌فته‌نامه‌ی شارلی ئێبدۆ له پاریسی پایته‌ختی فه‌ڕه‌نسا و هه‌روه‌ها ئه‌و چه‌کداره‌ی ڕۆژی پـێـنجشه‌ممه پـۆلیسێـکی ژنی کوشت، ئه‌مڕۆ هه‌ینی له دوو هه‌ڵمه‌تی پـۆلیسی فه‌ڕه‌نسادا کوژران.\nسه‌عید کواچی ته‌مه‌ن 34 سـاڵ و براکه‌ی شه‌ریف کواچی ته‌مه‌ن 32 سـاڵ که پـێـکه‌وه خۆیان له چاپخانه‌یه‌ک له باکوری ڕۆژهه‌ڵاتی پاریس حه‌شاردابوو له لایه‌ن پـۆلیسی فه‌ڕه‌نساوه بۆ چه‌ند کاژمێرێـک گه‌مارۆدران و پاشان هێرشیان کرایه سه‌ر و کوژران.\nله لایه‌کی دیکه ئه‌میدی کولیبالی ئه‌و چه‌کداره‌ی دوێنێ پـێـنجشه‌ممه له باشوری پاریس ژنه پـۆلیسێـکی کوشت و کارمه‌ندێـکی شاره‌وانی به سه‌ختی بریندارکرد، ئه‌مڕۆ هه‌ینی له فرۆشگایه‌کی تایبه‌ت به خواردنی حه‌ڵاڵی جووه‌کان له ڕۆژهه‌ڵاتی پاریس ژماره‌یه‌ک که‌سیان به بارمته گرت، هێزه‌کانی ئاسایشیش پاش چه‌ند کاژمێرێـک هێرشیان بۆ برد و کوشـتیان. ده‌ڵێن 4 بارمته گیانیان له‌ده‌سـتداوه.\nده‌شڵێن ژنێـکیش به ناوی حه‌یات بومدیه‌ن ئه‌ویش ده‌سـتی له هێرشه‌که‌ی دوێنێ پـێـنجشه‌ممه‌دا هه‌بووه، هێشـتا ده‌سـتگیر نه‌کراوه.\nکه‌سێـکی دیکه به ناوی حه‌مید موراد ته‌مه‌ن 18 سـاڵ و به‌شـداری له هێرشه‌که‌ی سه‌ر گۆڤاری شـارلی ئێبدۆ کردبوو ڕۆژی پـێـنجشه‌ممه خۆی ڕاده‌سـتی پـۆلیس کرد.


قۆستنەوەی منداڵان بۆ سواڵکردن تاوانە… رەزا شوان – Dengekan\nbyDenegkan\tMay 22, 2017\tGeneral\nسواڵکردن دیاردەیەکی کۆنی ناشارستانی و نامرۆڤایەتییە کە تا ئەمڕۆش بەردەوامە. سواڵکەران لە هەموو وڵاتێکدا هەن، شێوە و شێوازی سواڵکردنیش زۆرە.. سواڵکردن دیاردەیەکی ترسناکە و ئەنجامێکی نەرێنی و مەترسیداری لەسەر ئەمڕ و داهاتووی کۆمەڵگادا هەیە.. هۆکاری سەرەکی سواڵکردنیش نەبوونی و هەژاری و بێکاری و برسێتییە.. بەڵام بە داخەوە لەم دواییەدا بەشێکی زۆری سواڵکەران سنووری شەرم و شوورەییان بەزاندووە و ئالوودەی سۆاڵکردن بوونە و، سواڵکردن بووە بە پیشەی رۆژانەیان.. گەر ئیشیشیان بۆ هەڵبکەوێت ئیش ناکەن و سۆڵکردنیان پێ خۆشترە.\nئەوەی ئێمە لەم نووسینەماندا مەبەستمانە، بەکارهێنانی منداڵانە بۆ سواڵ پێوەکردن و ساوڵکردن پێیانەوە کە سواڵکەرە پیشەییەکان دڵپاکی و ساوێلکەیی و نەزانی منداڵانیان قۆستوونەتەوە و بۆ پارە پەیداکردن دەیان چەوسێننەوە و بازرگانییان پێوە دەکەن.. ئەم منداڵانانە دڵپاک و بێتاوانن، هێشتا باش و خراپ، راست و هەڵە لێک ناکەنەوە.\nلە ئەمڕۆدا لە شارەکانی ئەو عێراق و کوردستانەی کە لەسەر دەریایەکی نەوت و گازی سروشتیدان، بە شێوەیەکی بەرچاو ژمارەی سواڵکەران زیادیان کردووە و لە زیادبوون دان.. بە هۆی نەداری و هەژاری و بێکاری و لەیەک جیابوونەوەی ژن و پیاوەوە.. بە تایبەتیش رێژەی سواڵکەرانی ژنان و منداڵان زۆر زیادیان کردووە.. وەکو وتمان سواڵکردن بۆتە پیشەیەکی ئاسانی سواڵکەرە خووگرتووەکان.. ئەم ژنە سواڵکەرانە بۆ راکێشانی سۆز و بەزەیی خەڵکانی خێرخواز، منداڵانی کۆرپە و ساوا و منداڵانی خاوەن پێداویستییە تایبەتییەکان بەکاردەهێنن.. لە قرچەی هاوین و لە چلەی زستاندا بە رووتی یا بە جل وبەرگێکی تەنک و دڕاو و چڵکنەوە، ئەو کۆرپە و ساوا ناسک و بێتاوانانە، لەسەر شۆسەی شەقامەکانی شارەکان درێژیان دەکەن. بە ئەنقەستیش برسییان دەکەن، تا بگرین و بکڕوزێنەوە و بنووزێنەوە و خەڵکی بەزەیی پێیانبێتەوە.. زۆربەیان منداڵی خۆیان نین، بەرانبەر بە پارەیەکی رۆژانەی کەم لە خێزانە هەژار و نەبوونەکان بە کرێیان گرتوون.. ئەم منداڵانە تووشی نەخۆشی جەستەیی و دەروونی بوونە و دەبن.\nبێگۆمان لە ئەمڕۆدا، چەندین تۆڕ و گروپی مافیای بێوژدان و بێڕەوشت هەن، کە بازرگانی بە منداڵانەوە دەکەن، بە بڕە پارەیەکی کەم سواڵیان پێدەکەن، یا بۆ دزی و کاری ناڕەوا و نەشیاو بە کاریان دەهێنن.. لەوانەیە دەستدرێژیش بکەنە سەریان، ئەو منداڵە ناسک و هەناسەسارد و بەدبەخت و بێنازانە، کە لە تەمەنی چرۆ و خونچەدان.. لە مافی خوێندن و فێربوون، لە خۆشی و شادی، لە یاری و خەندە و پێکەنین، لە سۆز و خۆشەویستی، لە خۆشیەکانی تافی منداڵییەتی بێبەشن.. وەکو منداڵێکی ئاسایی ناژین و، بە دروستی گۆش و پەروەردە ناکڕێن.. فێری فڕوفێڵ و درۆ و کاری ناپەسەندیان دەکەن.. خەڵکیش بە چاوێکی سووکەوە لێیان دەڕوانن. ئەم ساوا و منداڵە سواڵکەرانە تووشی گرێی دەروونی دەبن و نابنە کەسایەتیەکی ئاسایی و، رقییان لە کۆمەڵگاکەیان دەبێتەوە.. دەبنە زەمینەیەکی لەباریش بۆ ئەوەی کە لە رێ دەربچن و، کەسانێکی تاوانباریان لێهەڵبکەوێت و جۆرەها تاوان ئەنجام بدەن.. یا تووشی مادە هۆشبەرەکان ببن و بازرگانییان پێوە بکەن.. بە کورتی نەوەیەکی سەقەتیان لێدێتە کایەوە.\nلە وڵاتی ئێمەدا، تا ئێستا یاسایەک نییە، کە منداڵان لەو گروپ و تۆڕە مافیانە بپارێزێت و سزایی یاسایی ئەو توانبارانە بدەن، کە دڵپاکی و ساوێلکەیی منداڵان دەقۆزنەوە و بۆ سواڵکردن و کاری نەشیاو بەکاریان دەهێنن.. ئەمەش شوورەیی و شەرمەزارییە بۆ حکوومەتی دەسەڵاتدار.. لە داهاتوودا باجێکی زۆری ئەم گوێ پێنەدان و پەراوێزکردنە دەدەینەوە..؟ کوا رێکخراوی منداڵپارێزی کوردستان..؟ کوا لیژنەی مافەکانی منداڵ و خێزان لە پەرلەمانی کوردستان..؟ بۆ هیچ هەڵوێستێکیان نییە..؟! بۆ ویژدانتان مردووە و بەزەییتان بەو منداڵە ناسکە بەدبەختانەدا نایەتەەوە..؟! لە ئەمڕۆدا تەنها لە شاری سلێمایدا نزیکەی (٤٥٠) منداڵ، لە شاری کەرکوکدا زیاتر لە (٣٥٠) منداڵ، لە شاری هەولێریشدا نزیکەی (٤٠٠) منداڵ، کە تەمەنیان لە نێوان هەشت بۆ شانزە ساڵانن، لەسەر شەقامەکاندا کاری دەستگێڕی دەکەن یان لەسەر عەرەبانە شت دەفرۆشن.. یا پێڵاو بۆیەدەکەن، عەلاگە دەفرۆشن.. زۆربەیان نەچوونەتە قوتابخانە یا لەبەر هەژاری و نەبوونی و، دابین نەکردنی پێداویستییەکان، ناچار بوونە کە واز لە خوێندن بهێنن.\nمانگی رابردوو لە کەرکوک بووم، لە شەقامی پزیشکان کە قەڵەباڵغترین شەقامی شاری کەرکوکە.. زیاتر لە دوانزە جار ئەم دیمەنە دڵتەزێنەم بە چاوی خۆم بینی.. کە ژنێکی سواڵکەری عەرەب کە تەمەنی چل و پێنج ساڵ دەبوو، بە بەرچاوی پۆلیسی کەرکوکەوە لە ناوەڕاسی شەقامی پزیشکان دانیشتبوو، لە بەردەمی خۆیدا چوار منداڵی لەسەر پشت درێژکردبوون، تەمەنی دوانیان لە نێوان حەوت مانگ بۆ نۆ مانگ دەبوون، ئەو دوانەی تریان لە ساڵ زیاتر بوون، منداڵەکان دەنوزانەوە، زۆر بێزار و سەغڵەت بوون.. رەنگە برسییان بووبێ، یا ئازاری جەستەییان هەبێت.. گومانم هەیە کەمنداڵی خۆی بن، رەنگە لە خێزانە هەژارەکان بەکڕێی گرتووبن بۆ مەبەستی سواڵکردن.\nهەر لە کەرکوک، لەسەر پردی دووەم ژنێکی تری عەرەب منداڵێکی کوڕی سێ ساڵانی لە بەردەم خۆێدا دانابوو، سکی منداڵەکەی رووت کردبوو، منداڵەکە نەشتەرگەری بۆ کرابوو.. پانزە تەقەڵ زیاتر بە سکی منداڵەکەوە دیاربوو.. هێندە خۆر لە سکی ئەو منداڵەی دابوو.. رەنگی پێستی سکی قاوەیی ببوو.. لەوانەشە ژنە سواڵکەرەکە بە مکیاج رەنگی سکی قاوەیی کردووبێت.. من وا هەستم کرد کە خۆر سووتاندبووی.\nئەمانە و چەندین چیرۆک و دیمەنی تری هاوشێوەی ئەو دوو سواڵکەرم لە شاری سلێمانی و هەولێريش بینی، کە منداڵان بوونەتە کەرەستەی سواڵکردن.. بەشێک لەو ئافرەتانە لە ئاوارەکانی سوریا و خوارووی عێراق بوون.. هەندێکیان تەمەنیان لە نێوان بیست بۆ سی ساڵان دەبوون و هەمووشیان منداڵی ساوایان پێ بوو.. گێچەڵ پێکردن و قسە و توانجی هەرزەکارانیش بەم ئافرەتانە لە لایەکی ترەوە.\nبە دەیان منداڵانی ناسکیش کە تەمەنیان لە هەشت بۆ دوانگزە و سیانزە ساڵان دەبوون، بە نێو ئۆتۆمبیلەکانی سەر شەقامەکانی سلێمانی و هەولێر و کەرکوکدا پێچیان دەکردەوە و لە شۆفێرەکان دەپاڕانەوە تا پاکەتێک کلینکسیان لێبکڕن.. لەسەر نیوەی ئەو منداڵانە منداڵی کورد بوون.. نەبوونی و رەشوڕووتییان پێوە دیاربوو.\nهەموو ئەمانە تاوانن و پێشێلکردنێکی زەقی مافەکانی منداڵانن.. بە پلەی یەکەمیش ئۆباڵیان لە ئەستۆی حکوومەت دایە.. مەبەستیشم حکوومەتی عێراق و کوردستانیشە.. هیوادارم بە جددی و دڵسۆزی و سۆزەوە پەرلەمان و وەزارەتی کاروباری کۆمەڵایەتی و رێکخراوی منداڵپارێزی کوردستان و هەر هەموو ئەو رێکخراوانەی کە داکۆکی لە مافەکانی منداڵان دەکەن.. هەموو ئەو کەسانەش کە خۆیان بە خەمخۆری منداڵان دەزانن و هیواخوازی داهاتووەیەکی گەشتر و شیاوترن بۆ کورد و کوردستان.. بێنە سەرخەت و، هەڵوێستی جددییان هەبێت و بێدەنگ نەبن بەرانبەر بەم تاوانانەی لە منداڵان دەکرێن.\nPrevious پرسیار …. دەوەن مەعروف\nNext بۆ تۆ … سه‌ردار جاف


شاندێكی پەرلەمانی كوردستان بە سەرۆكایەتیی جێگری سەرۆكی پەرلەمان سەردانی وڵاتی فینلەندا دەكات\n05/09/2017 08:22:00 م\nبە بانگهێشتێكی فەرمی، شاندێكی پەرلەمانی كوردستان بە سەرۆكایەتیی جەعفەر ئیبراهیم ئێمینكی جێگری سەرۆكی پەرلەمانی كوردستان سەردانی وڵاتی فینلەندا كرد و ئەمڕۆ 5/9/2017 لە پەرلەمانی فینلەندا لەگەڵ پارتی سۆسیال دیموكراتەكان كۆبووەوە.\nسەبارەت بە كۆبوونەوەكە، جێگری سەرۆكی پەرلەمانی كوردستان رایگەیاند:"ئێمە هاتووین پەیامی خەڵكی كوردستان بۆ گشتپرسی سەربەخۆیی بگەیێنینە دۆستانمان و ئەمڕۆ لە كۆبوونەوەیەكدا لەگەڵ پارتی سۆسیال دیموكراتەكاندا لە پەرلەمانی فینلەندا، ئەو پەیامەمان گەیاندە سەرۆكی پارتەكە، هەروەها پەیامەكە دەگەیێنینە جێگری سەرۆكی پەرلەمان و ئەگەر دەرفەتیش هەبێت لەگەڵ سەرۆكی پەرلەمانیش لەسەر هەمان بابەت كۆدەبینەوە".\nهەروەها جێگری سەرۆكی پەرلەمانی كوردستان لە لێدوانێكدا رایگەیاند: لە كۆبوونەوەكەدا لەگەڵ پارتی سۆسیال دیموكراتەكان باسی چۆنیەتی پەرەپێدانی پەیوەندییەكانی نێوان هەرێمی كوردستان و فینلەندا و كردنەوەی كونسوڵخانەی فینلەندا لە هەرێمی كوردستان كرا.\nسەبارەت بە پرسی گشتپرسیی، دكتۆر جەعفەر ئیبراهیم ئێمینكی وتی: فینلەندییەكان رێزیان بۆ ئەو بڕیارەی كوردستانییان هەیە.


ANF | بارانی هه‌وره‌كان؛ چیرۆكی ئه‌و كه‌سانه‌ی خۆیان فیدا كرد\nسێشه‌ممه, 18 Sep 2018, 18:52\nكتێبی «بارانی هه‌وره‌كان\_چیرۆكه‌كانی به‌رخۆدان له سه‌نگه‌ره‌كانی كۆبانێدا» له نووسینی ده‌نیز بیلگین به زمانی توركی له لایه‌ن وه‌شانخانه‌ی میزۆپۆتامیا بڵاوكرایه‌وه.\nكتێبه‌كه به هاوكاری ڕۆژنامه‌ی نه‌وای ژن ئاماده كراوه و ٢٠٧ لاپه‌ڕه‌یه. كتێبه‌كه له ٢ به‌ش پێكهاتووه و به‌شی یه‌كه‌م ته‌رخانكراوه بۆ چیرۆكی ئه‌و كه‌سانه‌ی كه به‌مه‌به‌ستی به‌رخۆدان ڕوویان له كۆبانێ كردووه، به‌شی دووه‌میش چیرۆكی هه‌ر ١٣٤ ڕۆژه‌كه‌ی به‌رخۆدانی كۆبانێ له‌خۆ ده‌گرێت.\nده‌نیز بیلگین له باره‌ی ئاماده‌كردنی كتێبه‌كه‌وه ئاماژه بۆ ئه‌وه ده‌كات كه بۆ نووسینی چیرۆكه‌كان سوودی له چاوپێكه‌وتنه‌كان له‌گه‌ڵ به‌رخۆدێره‌كان، بیره‌وه‌رییه‌كانی به‌ره‌ی جه‌نگ، چاودێری، ڕۆژنامه، ئاژانس، هه‌واڵی ته‌له‌فزیۆنه‌كان، دیمه‌ن، نووسین، به‌ڵگه‌فیلم، ئه‌رشیڤ و زۆر مه‌تریالی دیكه وه‌رگرتووه.\nكۆبانێ؛ شارێكی بچووك كه هه‌موو جیهان له‌خۆ ده‌گرێت\nده‌نگیز بیلگین ئاماده‌كاری كتێبه‌كه ده‌ڵێت، چیرۆكی ئه‌و كه‌سانه ده‌گێڕێته‌وه كه له‌پێناو ئازادی له كۆبانێ خۆیان فیدا كردووه.\n«ئه‌م شاره بچووكه به به‌رخۆدانی خۆی بووه شوێنێك كه هه‌موو جیهان له‌خۆ بگرێت. به‌هۆی دڕندایه‌تی داعش كه بوو به به‌ڵای سه‌ری گه‌لانی ڕۆژهه‌ڵاتی ناوین، نه‌ك ته‌نیا مرۆڤه‌كان به‌ڵكو خاك، ئاو، مێش و كرمه‌كانیش زیانیان پێگه‌یشتووه. له هه‌ر چوار لای جیهانه‌وه مرۆڤه باشه‌كان به‌رخۆدانیان كرد. كۆبانێ پیشانی داین كه ئه‌گه‌ر مرۆڤه‌كان به‌باشی بێنه لای یه‌كتر ده‌توانن خراپه له‌ناوببه‌ن. ئه‌م كتێبه بۆ ئه‌و كه‌سانه نووسراوه كه له كۆبانێ به‌رخۆدانیان كرد.»\nده‌توانن له وه‌شانخانه‌ی میزۆپۆتامیا كتێبه‌كه په‌یدا بكه‌ن:


له سێداره‌دانی شه‌هیدانی 9ی گوڵان، تۆڵه‌سه‌ندنه‌وه بوو له گه‌لانی ئێران و رۆژهه‌ڵاتی كوردستان – پەژاک\n951 جار بینراوە\nتێكۆشه‌رانی رێگای ئازادیخوازی ئاپۆیی، مانگی گوڵانیان كردووه به مانگی قاره‌مانی و مانگی شه‌هیدانی رێی حه‌قیقه‌ت. له سێداره‌دان و شه‌هادتی” فه‌رزاد كه‌مانگه‌ر، شیرین عه‌له‌م هولی، عه‌لی حه‌یده‌ریان و فه‌رهاد وه‌كیلی” له مانگی گوڵان بووه‌ته هێمای مه‌ته‌رێزی به‌رخۆدان بۆ ئازادی ته‌واوه‌تی گه‌لی كورد و گه‌لانی چه‌وساوه‌ی ئێران و دیده‌وانی حه‌ره‌که‌تی تێكۆشانی له رێگای حه‌قیقه‌تی مرۆڤایه‌تی. كۆماری سێداره‌ی ئێران به له‌سێداره‌دانی ئه‌م تێكۆشه‌رانه، بۆ هه‌تاهه‌تایه له مێژوودا بێزلێكراو بووه. ئه‌م رژیمه نگریسه‌ی سه‌ركوت و سێداره به تووندی شه‌رمه‌زار ده‌كه‌ین.\nله كاتێكدا له یازده‌هه‌مین ساڵوه‌گه‌ڕی له سێداره‌دان، یاد و بیره‌وه‌ری فه‌رزاد كه‌مانگه‌ر و هه‌ڤاڵانی شۆڕشگێڕی به‌رز راده‌گرین كه تێكۆشانی ئه‌و هه‌ڤاڵه هێژایانه له مانگی گوڵان، خۆڕی قاره‌مانیه‌تی تێكۆشه‌رانی گه‌لانی كوردی گه‌شاوه‌تر كردۆته‌وه. مانگی گوڵان، مانگی به‌رخۆدانی مێژوویی و مێژوو نووسینه‌وه‌یه كه گه‌له به‌شكۆكه‌مانی كردووه به نموونه‌ی مه‌زنی خه‌بات و تێكۆشان له ئاست جیهاندا. ئه‌م مانگه له مێژووی گه‌له‌كه‌ماندا به له‌خۆبوردوویی و فیداكاری شه‌هید”حه‌قی قه‌رار” له باكووری كوردستان ده‌ستی پێكرد و به قاره‌مانی شه‌هید “زاگرۆس بێریتان (عه‌لی محه‌مه‌دی)” كه حه‌قی قه‌راری رۆژهه‌ڵاتی كوردستانه، گه‌یشته لووتكه و فیداركاریه‌كانی كه‌مانگه‌ر و هه‌ڤاڵانی، راستی و حه‌قیقه‌تی گه‌لی كورد له ئێران و رۆژهه‌ڵاتی كوردستانی سه‌لماند.\nبه‌رخۆدانی شه‌هیدان” كه‌مانگه‌ر، عه‌له‌م هولی، حه‌یده‌ریان، وه‌كیلی و ئیسلامیان” له گرتووخانه تاریكه‌كانی رژیمی فاشیستی ئێران، گۆڕه‌پانی زیندانی له دۆخی خۆبه‌ده‌سته‌وه‌دانی به‌رده‌وام گۆڕی به شوێنی به‌رخۆدان و راوه‌ستان هه‌تا دوایین هه‌ناسه‌ی ئازادی. ئه‌وان له لووتكه‌ی بوێری مرۆڤایه‌تی له به‌رامبه‌ر هۆڤانه‌ترین ئه‌شكه‌نجه‌كان به‌رخۆدانیان كرد كه هیوا به ئازادبوونیان له دڵی گه‌له‌كه‌مان بێگومان به‌هێزتر كرد. هه‌تا 19ی گولانی 1389 به‌رخۆدانێك به چه‌شنی به‌رخۆدانی فه‌رزاد و هه‌ڤاڵانی له گرتووخانه‌كانی ئێرانی فاشیست نه‌هاتبووه ئاراوه. خه‌باتی كۆڵنه‌ده‌رانه‌ی ئه‌وان بناخه‌كانی رژیمیان به تووندی هه‌ژاند و به‌راستی سه‌رهه‌ڵدانی گه‌لانی له شه‌قام زیندوو كرده‌وه. مانگرتنی سه‌رتاسه‌ری له ئێران و رۆژهه‌ڵاتی كوردستان بۆ سه‌ركۆنه‌كردنی له سێداره‌دانی ئه‌و تێكۆشه‌رانه بوو به خاڵێكی ئه‌رێنی و وزه‌به‌خش بۆ زیاتركردنی بوێری سه‌رجه‌م گه‌لانی چه‌وساوه‌ی كه ره‌نگدانه‌وه‌ی به‌رچاوه‌یمان له زنجیره سه‌رهه‌ڵدانه‌كانی به‌فرانباری 1396 و خه‌زه‌ڵوه‌ری 1398 به‌چاوی خۆمان بینی. له‌خۆبوردوویی شه‌هیدانی 19ی گوڵان له راستیدا دیواری ترس و دڵه‌ڕاوكێی هه‌مه‌لایه‌نه له سیسته‌می تۆقێنه‌ری ئێرانی رووخاند و بوێری گشت چین و توێژه‌كانی بۆ ده‌ستپێكردنی سه‌رهه‌ڵدانه‌كان به ئاشكرا به‌رزكرده‌وه بۆ ئاستی سه‌رهه‌ڵدان و تێكۆشان. نه ته‌نیا له سه‌ر گه‌لی كورد به‌ڵكوو كاریگه‌ری له سه‌ر هه‌موو گه‌لانی زوڵم لێكراوی ئێران دانا و روخساری فاشیستی سیسته‌می ئێرانی به هه‌موو جیهان پیشان دا. ئه‌گه‌ر ئه‌ورۆكه هێزی گه‌ریلا گه‌یشتووه‌ته به‌رزترین ئاست له توانای تێكۆشان و سه‌رهه‌ڵدانی گه‌له‌كه‌مان له شه‌قام له دژی فاشیست تووندتر بۆته‌وه، ئه‌وه، به‌رهه‌می رێبازی فیداكاری فه‌رزاد كه‌مانگه‌ر و هه‌ڤاڵانیه‌تی. ئه‌وان به‌راستی سیاسه‌تی ره‌چه‌كوژی له دژی گه‌لی كورد و گه‌لانی زوڵم لێكراوی ئێرانیان تووشی شكست و پاشه‌كشه كردووه. له رۆژی ئه‌وڕۆدا ئه‌ركی راپه‌ڕیوان و هێڵی دیموكراتیك كه شه‌قامیان هه‌ڵبژاردووه، خاوه‌نداریه‌تی له ده‌ستكه‌وته‌كانی ئه‌و تێكۆشه‌رانه‌یه.\nشه‌هید شیرین عه‌له‌م هولی وه‌ك نموونه‌ی تێكۆشان بۆ ئازادی ژن، شه‌هید فەرزاد كه‌مانگه‌ر وه‌ك هێمای مامۆستای تێكۆشه‌ری گه‌ل، شه‌هید عه‌لی حه‌یده‌ریان وه‌ك پێشه‌نگ و هێمانی هێزی كۆڵنه‌ده‌ری گه‌ریلا، شه‌هید فه‌رهاد وه‌كیلی وه‌ك نموونه‌ی راسته‌قینه‌ی سه‌رهه‌ڵدانی گه‌ل له شه‌قام و گرتووخانه و كه له گۆڕه‌پانی گرتووخانه یه‌كگرتنێكی تۆكمه‌یان پێكهێناوه، رێگای حه‌قیقه‌تیان بۆ تێكۆشه‌رانی ئێستا و گۆڕینی داهاتووی ئێران و رۆژهه‌ڵاتی كوردستان روون كردۆته‌وه. ئه‌م خوو و ره‌وشته ئاپۆییه كه له مێژووی پڕ له هه‌وراز و نشێو گرتووخانه‌ی له رووزه‌ردی و ده‌سته‌وه‌ستان گۆڕیوه بۆ گۆڕه‌پانی تێكۆشانی پڕله‌جۆش و خڕۆش، ترسی خستووه‌ته دڵی ده‌سه‌ڵاتدارنی فاشیست، به هۆی ئه‌وه‌ی كه ده‌ترسن كه ئه‌م رێباز و ره‌وشته ببێته نموونه بۆ تێكۆشانه‌كانه‌كانی رۆژهه‌ڵاتی ناوین و جیهان. بوون به نموونه‌ی ئه‌م شه‌هیدانه له كاتێكدا بوو كه سیسته‌می ره‌چه‌كوژی ئێران له‌و خه‌یاڵه‌دا بوو كه سیاسه‌تی سه‌ركوت ته‌واو بكات. به‌م پێیه، له‌سێداره‌دانی تێكۆشه‌رانی ئاپۆیی، له راستیدا تۆڵه‌سه‌ندنه‌وه بوو له گه‌لانی راپه‌ڕیو له شه‌قام و تۆڵه‌سه‌ندنه‌وه له گه‌لی كورده كه تاقه تاوانی پێشه‌نگی كردنه بۆ گه‌لانی ئێران. به له سێداره‌دانی كه‌مانگه‌ر و هه‌ڤاڵانی له بنه‌مادا، هێڵی سه‌ره‌ڕۆیی، فاشیسم، رێبازی دژه دیموكراسی و سیاسه‌تی ره‌چه‌كوژی تووشی نسكۆ بووه و له باتی ئه‌مه‌دا، هێڵی سه‌رهه‌ڵدانی دیموكراتیك و تێكۆشانی گه‌لی زۆرزیاتر به‌هێز بووه.\nئه‌گه‌ر ئه‌وڕۆ هه‌موو گه‌لانی ئێران كه‌مپه‌ینه‌كانی”نا بۆ رژیم” و نا بۆ سێداره و به‌ڵێ بۆ دیموكراسی” به گوڕ و تینه‌وه به ڕێوه ده‌به‌ن، له سایه‌ی تێكۆشانی پاراو و بێگه‌ردی كه‌مانگه‌ر و هه‌ڤاڵانی بووه و هه‌یه. تێكۆشانی شه‌هید عه‌له‌م هولی، گه‌وره‌ترین كه‌مپه‌ینی “نا بۆدژایه‌تی ژن” له سه‌رتاسه‌ری ئێرانه كه هه‌نووكه به‌رهه‌مه‌كه‌ی له تێكۆشانی ژنان به روونی ده‌بینین.\nوه‌ك “پارتی ژیانی ئازادی كوردستان _ پژاك” وێڕای رێزگرتن و وه‌بیرهێنانه‌وه‌ی یاد و بیروه‌ری به‌رخۆدێرانی گۆڕه‌پان و مه‌ته‌رێزی گرتووخانه و هه‌روه‌ها شه‌رمه‌زاركردنی هێرشه هه‌مه‌لایه‌نه‌كانی توركیا بۆ سه‌ر هه‌رێمه‌كانی،حه‌فتانین، مەتینا، و ئاواشین بۆ ره‌چه‌كوژی، سیاسه‌تی سێداره و ره‌چه‌كوژی رژیمی فاشیستی ئێران به تووندی شه‌رمه‌زار ده‌كه‌ین. داوا له گه‌لی كورد و گه‌لانی دیكه‌ی ئێران ده‌كه‌ین كه به درێژایی مانگی گولان، مانگی شه‌هیدان، تێكۆشانه دیموكراتیكه‌كانی خۆیان له هه‌موو گۆڕه‌پان و بوارێكدا بگه‌یێنه لووتكه. شه‌هاده‌تی شه‌هیدانی 19ی گوڵان سه‌لماندی كه ته‌نیا رزگاركه‌ری گه‌لانی ئێران و رۆژهه‌ڵاتی كوردستان، به‌س گه‌لان و جه‌ماوه‌ری چه‌وساوه و زوڵم لێكراون. رێگای ئه‌وان رێگای سه‌ربه‌خۆیی و پاڵدان به كۆڵه‌كه‌كانی سه‌رهه‌ڵدان و تێكۆشانی به‌رده‌وامه تا گه‌یشتن به ئازادی ته‌واو. ئه‌ركی سه‌رشانی هه‌موو لایه‌نگرانی رێگاری ئازادی به تایبه‌ت به‌رخۆدێرانی گۆڕه‌پانی گرتووخانه‌یه كه به گوڕ و تاودانی تێكۆشانی كۆڵنه‌ده‌رانه‌ی خۆیان، رێگای شه‌هید فه‌رزاد كه‌مانگه‌ر و هه‌ڤاڵانی زیندوو رابگرن و رێگای ئازادی و دیموكراسی زیاتر له جاران روون و كراوه بكه‌نه‌وه.\nتاگەکان:تۆڵه‌سه‌ندنه‌وه بوورۆژهه‌ڵاتی كوردستانله سێداره‌دانی شه‌هیدانی 9ی گوڵانله گه‌لانی ئێران


هێزە ئەمنیەکانی ئەنبار هێرشێکی خۆکوژی داعش شکستپێدەهێنن\nهێزە ئەمنیەکان لە بەغدادی خێرا چوونەنێو شوێنی خۆشاردنەوەی دوو دزەکەری داعشه‌وه، دەوریانگرتن و هەردووکیان کوشتن.\nفەرماندە سەربازییەکان سەردانی گەڕەکی شوهەدای بەغدادی دەکەن، کە دوو خۆکوژی رێکخراوی "دەوڵەتی ئیسلامی" (داعش) دووشەممە (11 حوزەیران) کوژران پێش ئەوەی تاوانەکەیان ئەنجامبدەن. [خاوەنی وێنە: نوسینگەی رۆژنامەوانی فەرماندەی فیرقەی 7]\nهێزە ئەمنیەکانی عێراق و خێڵەکان دووشەممە (11 حوزەیران) دوو خۆکوژی هێرشبەریان کوشت کە دزەیانکردبووە نێو قەزای بەغدادییه‌وه لە خۆرئاوای ئەنبار.\nفەرماندەی فەوجی 1ی هێزە خێڵەکیەکانی بەغدادی، عەقید جەبار فەرەج عوبێدی، وتی دوو خۆکوژی رێکخراوی "دەوڵەتی ئیسلامی" (داعش) دزەیانکردبووە نێو گەڕەکی شوهەدای نێوەندی بەغدادی.\nعوبێدی سێشەممە بە دیارونای وت سەرچاوە هەواڵگرییەکان هەرزوو توانییان بیاندۆزنەوە.\nوتی هێزەکانی عێراق و چەکدارە خێڵەکیه‌كان دەستبەجێ چوونە شوێنی خۆشاردنەوەیان، دەوریانگرتن و دوو کەسەکەیان کوشت کە ئامادەکارییان دەکرد بۆ خۆتەقاندنەوە و بەئامانجکردنی مەدەنی و سەربازەکان.\nلەم وێنەیەدا کە 20 تەمموزی 2017 لەسەر ئینتەرنێت بڵاوکرایەوە، هێزەکانی عێراق دوورگەی بەغدادی ده‌پشكنن لە گەڕانیاندا بەدوای شانەکانی رێکخراوی "دەوڵەتی ئیسلامی" (داعش)دا. [خاوەنی وێنە: نوسینگەی رۆژنامەوانی فەرماندەی فیرقەی 7]\nوتیشی: "ئێمە بەتەواوی ئامادەین لەدژی هەر هەوڵێكی تیرۆریستان بۆ هێرشکردنەسەر هێزە ئەمنیەکانی شارەکەمان. تەنیا پشت بە هەوڵی سەربازی نابەستین، بەڵکو به کاری هەواڵگرییش."\nهه‌روه‌ها وتی: "دوژمن چیتر بەئاشکرا دیارنیە و ناوچەی بەدەستەوە نیە، تا بتوانین راستەوخۆ شەڕیان له‌گه‌ڵ بکەین، بەڵکو خۆی شاردۆتەوە و هەوڵدەدات چەندین میتۆدی ترسنۆکانە بەکاربهێنێت بۆ درزخستنە نێو بەرگرییمانه‌وه."\nوتی: "بەڵام ئەمڕۆ دەزگای هەواڵگری و هێزی بەهێزمان هەیە کە باش راهێنانیان پێکراوە لە خێرا وەڵامدانەوەی دۆخی کتوپڕدا. ئێمە بەدوای تیرۆریستاندا دەگەڕێین و پلانەکانیان شکست پێدەهێنین."\nئاماده‌ییه‌كی بەهێزی ئەمنی\nعوبێدی وتی بەغدادی بەباشی پارێزراوە لەلایەن فەرماندەیی ئۆپەراسیۆنەکانی جەزیرە، فیرقەی 7ی سوپای عێراق، پۆلیسی ئەنبار و هێزه خێڵەکییەکانه‌وه.\nوتی: "ئەم هێزانە لە هەموو شوێنەکانی شاردا بڵاوکراونەتەوە و بەتەواوی دەیپارێزن."\nوتیشی: "به‌رده‌وام گەڕانی چڕوپڕ ئەنجامدەدەن بۆ شانەکانی داعش لە ناوچەکانی هاوسێی فورات، لە دوورگەی بەغدادی و بیابان کە تا سنووری خۆرئاوای عێراق درێژدەبێتەوە."\nوتی ئەم گەڕانانە وادەکەن زۆر سەخت بێت بۆ ئەندامانی داعش لە یەك شوێندا بمێننەوە و خۆیان رێکبخەنەوە، چونکە بەردەوام شوێنیان هەڵدەگیرێت و سەلامەت نین.\nعوبێدی وتیشی زانیارییەکان ئاماژە بەوە دەکەن چەند پاشماوەیەکی زۆر کەم ماوە لە بیابان و ناوچە دوورەدەستەکاندا.\nوتی ئەوان چیتر توانای ئەنجامدانی هیچ هێرشێکی گەورەیان نیە، هەربۆیەش پەناده‌به‌ن بۆ کردەی خۆکوژی.\nهێزەکانی عێراق و هاوپەیمانان پیلانێکی داعش لە ئەنبار شکستپێدەهێنن\nبە کارکردن بە زانیاری هەواڵگریی عێراقی، هێزەکانی هاوپەیمانی نێودەوڵەتی لە بنکەیەکی داعشیان دا لە ناوچەی وادی زوغەیدان نزیك بە شاری حەدیسە.\nهێزەکانی عێراق 4 ئەندامی داعش دەکوژن لە خۆرئاوای ئەنبار\nبەرپرسێکی ناوچەکە وتی ئۆپەراسیۆنێکی نوێ دەستیپێکرد بۆ پاککردنەوەی تەواوی حەشارگەکانی داعش لە ناوچە فراوانەکانی بیابان لە خۆرئاوای ئەنبار.\nهێزەکانی عێراق بیابانی ئەنبار شه‌نوكه‌وده‌كه‌ن بۆ تەقەمەنی\nنزیکەی 175 بۆمبی دەستکرد و حەوت تونێل تێکشکێنران لە دوایین ئۆپەراسیۆندا دژی پاشماوەکانی داعش لە ناوچە بیابانییه‌كانی ئەنبار.


وێنە:یانه‌ی خاك به كه‌مپێكی راهێنانی ناوخۆیی ئاماده‌كارییه‌كانی چڕده‌كاته‌وه - SNN\nHome›وەرزش/ناوخۆیی›وێنە:یانه‌ی خاك به كه‌مپێكی راهێنانی ناوخۆیی ئاماده‌كارییه‌كانی چڕده‌كاته‌وه\nدیمەنێک لە راهێنانەکانی یانەی خاک\nتیپی تۆپی پێی یانه‌ی خاكی شاری کەرکوک ئاماده‌كارییه‌كانی چڕكردووەته‌وه به ئه‌نجامدانی كه‌مپێكی ناوخۆیی بۆ خولی یانە پلە یەکەکانی کوردستان و رۆژانە مەشق و راهێنان لە دوو کاتی جیاوازدا دەکات.\nسه‌باره‌ت به كه‌مپه‌كه و ئامانجه‌كه‌ی ، مزوفه‌ر نوری راهێنه‌ری تیپی تۆپی یانه‌ی خاك وتی:” له پێناو زیاتر چڕكردنه‌وه‌ی ئاماده‌كارییه‌كانمان ، كه‌مپێكی مه‌شق و راهێنانمان بۆ ماوه‌ی 5 رۆژ ئه‌نجامداوه”.\nوتیشی:”كه‌مپه‌كه بریتییه له ئه‌نجامدانی یه‌كه‌ی راهێنانی به‌یانیان و ئێواران هه‌روه‌ها دابینكردنی شوێنی مانه‌وه بۆ ئه‌و یاریزانانه‌ی شوێنی نیشته‌جێبوونیان له ده‌ره‌وه‌ی شاری كه‌ركوكە”.\nهه‌روه‌ها وتی:” به هۆی ئه‌وه‌ی ئاماده‌كارییه‌كانمان درەنگوه‌خت بووە ، كه‌مپه‌كه‌مان ئه‌نجامدا له‌پێناو ئه‌وه‌ی چه‌ند هه‌نگاوێك له ئاماده‌كارییه‌كانمان به‌ره‌وپێش بچن ، له لایه‌كی تره‌وه دواخستنی واده‌ی خولی یانه پله یه‌كه‌كانی كوردستان بۆ ماوه‌ی یه‌ك هه‌فته له به‌رژه‌وه‌ندی ئێمه بوو”.\nسه‌باره‌ت به پێكهاته‌ی تیپه‌كه‌ی راهێنه‌ری یانه‌ی خاك وتی:” پێویستمان به 2 یان 3 یاریزان هه‌یه بۆ پێكهاته‌كه ، هه‌وڵماندا یاریزانێكی ئێرانی بهێنین ، به‌ڵام به‌هۆی نەبوونی فیزه‌وه سه‌ركه‌وتوو نه‌بووین”.\nجێی باسه یانه‌ی خاك له كۆمه‌ڵه‌ی یه‌كه‌می خولی پله یه‌كی كوردستان ركابه‌ری ده‌كات كه یانه‌كانی ( كۆیه ، شه‌قڵاوه ، ئاسۆ، گارەو ئاكرێ ) لە خۆدەگرێت.\nڤیدیۆ:ریاڵ مەدرید گەڕایەوە بۆ پێشەنگی لالیگا\nچۆنیەتی دابینكردنی مووچەی فەرمانبەران بۆ ئەم مانگە ئاشكرا دەکرێت\nبەڕێوه‌به‌رى په‌روه‌رده‌ى كه‌ركوك ده‌ستگیر كرا


دانراوه له‌لایه‌ن: کوڕی ئیسلام ڕێكه‌وت: ٨/٩/ ٢٠٠٩\nid => 2373\ndynamicImage => '138706160310.jpg'\nheadTitle => 'ئیعجازی قورئانی پیرۆز له‌باره‌ی ڕۆژووه‌وه'\n[0.55 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 2373)))\n[2.49 ms] UPDATE `dangiislam_article` SET `clicked` = ? WHERE (`dangiislam_article`.`id` = 2373)\n[0.6 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 2373) LIMIT 1\n[0.43 ms] SELECT `dangiislam_article`.* FROM `dangiislam_article` WHERE (id= '2373') AND (status='1') AND (title<>'0') LIMIT 1\n[15.64 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[19.45 ms] SELECT `dangiislam_article`.* FROM `dangiislam_article` WHERE (category_id = 11)\n[6.39 ms] SELECT `dangiislam_article`.* FROM `dangiislam_article` WHERE (category_id = 11) AND (id <> '2373') AND (status='1') ORDER BY `id` desc LIMIT 3\n[5.27 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='2373') ORDER BY `comment_id` desc, `featured` desc\n[0.12 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 16 in 51.77 ms Registry (6)«


هەڵوێستەیەک لەسەر گۆرانی”سەر لەسەر ڕانی” – ماڵپەڕی فەرمیی ماملێ\n19/05/2019 ماڵپەڕی فەرمیی ماملێMamlê\nگۆرانی و مێلۆدی کە خۆش بوو، دێتە سەر زاران و ورد و دریشتی کۆمەڵگا دەیڵێنەوە. تەنانەت زۆربەی جارانیش ئەو گۆرانی و مێلۆدییانە سنووری ناوچە یا وڵاتێک زیاتر دەبڕن و لەلایان هونەرمەندانی نەتەوەکانی ترەوە بە هۆنراوەی جیاواز، هەمان مێلۆدی دەگوترێنەوە.تا ئێرە ئەوە کارێکی زۆر ئاسایی و ڕێگە پێدراوە بە مەرجێک ئاماژە بە سەرچاوەی گۆرانییەکە بکرێت دەنا، ڕووکار و ناوەرۆکی کارەکە دەگۆڕدرێت و دەبێتە دزیی هونەری. ڕێک چەشنی کتێبێک کە بە زمانی ئینگیلیسی نووسرابێت و کەسێک وەریگێڕێتە سەر زمانی خۆی بەڵام، بڵێ ئەوە کتێبە لە نووسینەکانی خۆمە! بەوەش دەڵێن دزییەکی ئەدەبی.\nتەمەنی ئەم گۆرانییە ئەوەندە زۆرە کە کەس نازانێت ئاخۆ هۆنەری هۆنراوەکە یان نووسەری گۆرانییەکە کی بووە؟ بەڵام، ئەوە ڕوون و ئاشکرایە کە ئەم گۆرانییە لە ناو نەتەوەکانی تورک، ئازەری، ئەرمەنی، گورجی، ئێرانی و کورددا گوتراوەتەوە. گرینگ نییە بە کام هۆنراوە یا بەکام زمان گوترابێتەوە، گرینگ ئەوەیە کە ئەم گۆرانییە ڕۆچۆتە ناو فەرهەنگی ئەو نەتەوانەی ناویان هات، بە چەشنێک هەرکام هەوڵ دەدات ماک و ڕەسەنایەتی ئەم گۆرانییە بە نەتەوەی خۆی بلکێنی. بەتایبەت ئەو کێشەیە لەناو شارەزایانی فەرهەنگی و هونەریی دوو نەتەوەی تورک و ئەرمەنی دا گەیوەتە شوێنی باریک و هەر ئەوەندەیە پیاوی لەسەر ناکوژرێت. باسی ئازەرییەکانیش ناکەین کە کاسەی داغتر لە ئاشن و ئەوانیش سازی خۆیان لێدەدن و پشکی خۆیان لەو گۆرانییە دەوێ.\nئەوەی تا ڕادەیەک هەموو لایەک لەسەری کۆکن ئەوەیە کە، ئەم گۆرانییە لە شاری “ئەرزەڕۆم”** لەدایک بووە و ئەفسانەکەی دەگەڕێننەوە بۆ کچێکی فلەی شۆخی پرچزەرد کە کوڕێکی موسوڵمانی خەڵکی شارەکەی خۆی، عاشقی دەبێت و داوای دەکات بەڵام، بەهۆی بەربەستی ئایینی کچە فلەی نادەن بە کوڕە موسوڵمانەکە. ئەڤینی ئەو دوو لاوە ئەوەندە دەنگ دەداتەوە کە دەبێتە هەوێنی هونەرمەندانی ئەوکات و ئەو شاکارەی لێدەردەچێت کە ئێستا هەیە.\nلێرەدا هیچ حاشا لەوە ناکرێ کە دەوڵەتی عوسمانی وەک ئیمپراتووریەتێکی بەهێز لە ناوەڕاستی ئەوڕووپا ڕا تا نیزیک بە خاکی عەڕەبستانی سعودی حوکمی کردووە، ئەوەندە بەهێز بووە کە دەستی گەیوەتە هەموو کەرەسەیەکی پێشکەوتووی سەردەم لەناویشیان دا کەرەسەی تۆماری دەنگ و موزیک و قەوان و ڕادیۆ. ئەو کەرەسانەی کە لەو سەردەم دا هەر نەتەوەیەک کەوتبا دەستی، هەنگاوێک زیاتر دەیتوانی لە بواری فەرهەنگییەوە پێش بکەوێت و سنگی خۆی وەک نەتەوەیەکی پێشکەوتوو داکوتێت و بانگەشە بۆ شان و شەوکوتی نەتەوەی خۆی بکات و هێژمۆنی خۆی داسەپێنێت. نەتەوەکانی تریش بە لارەملی لێی بڕوانن و ئاواتیان خواستبا کە دوو وشە تورکی فێر ببن چوون، بە هۆی ئەم ئامرازانەوە لە ناوچەکەدا زمانی تورکی، وەک زمان و فەرهەنگی باڵادەست پێشان دەدرا.\n** (Erzurum) یان (عەرزی ڕۆم) یان (خاكی ڕۆم)ـییەکان. ڕۆمییەکان بە ئەو نەتەوانە دەگوترێ کە لەسەر ئایینی مەسیحن. ئەو ناوە پاشماوەی شەڕەکانی سەلیبیە کە تا ئێستاکەش لە فەرهەنگی جوغرافیای تورکییە بە ئاییندارانی مەسیحی و ئەرمەنی دەگوترێ ڕۆمی.


Kurdipedia - حسەین بایرام\n✌ حسەین بایرام - حەقی پیر | Grupp: Martyrs | Artiklarna språk: 🏳 کوردیی ناوەڕاست\nناوی ڕێکخراوەیی: حەقی پیر\nناو و پاشناو: حسەین بایرام\n1. 👁 Huseyîn Bayram\n2. 👁 حسين بايرام\n➕ Tillagt av ( Seryas Ehmed ) på Jul 3 2017 10:33PM\n👁 Denna post har tittat 3,888 gånger\n📷 Foto fil 1.0.1 166 KB Jul 3 2017 10:34PM Seryas Ehmed\n📊 Statistik Artiklar 382,418


پارتی: ئەگەر گۆڕان نەیەتە پێشەوە بۆ کاراکردنەوەی پەرلەمان بژاردەی ترمان هەیە – کوردی – RojNews.News\n02/03/2020 - 6:52:36 pm\nدووشەممە, 28 أغس 2017 – 09:31\nئەندامێکی سەرکردایەتی پارتی، ڕایدەگەیەنێت: ئەگەر گۆڕان نەیەتە پێشەوە بۆ کاراکردنەوەی پەرلەمان، ئەوا بژاردەی ترمان دەبێت و گرنگترین بژاردەش ئەوەیە، کە بەهەماهەنگی لەگەڵ یەکێتی و چەند حزبێکی دیکەی بەشدار لە پەرلەمان بڕیاری کردنەوەی دەرگای پەرلەمان دەدەین.\nهەرچەندە لەچەند بۆنەو کۆبونەوەیەکدا بەرپرسانی باڵای پارتی دیموکراتی کوردستان و یەکێتی نشتیمانی کوردستان ئەوەیان دوپاتدەکردەوە کە لە 12 و 13 ی ئەم مانگەدا پەرلەمانی هەرێمی کوردستان کارادەکرێتەوە، بەڵام تائێستا دۆخی پەرلەمان هەر وەک خۆی ماوەتەوە.\nفازیل بەشارەتی، ئەندامی سەرکردایەتی پارتی دیموکراتی کوردستان/عێراق بە ڕۆژنیوزی ڕاگەیاند: پێشتر پارتی مەرجی هەبوو بۆ کاراکردنەوەی پەرلەمان، بەڵام بەهۆی هاتنە پێشی بارودۆخێکی هەستیار و بابەتی ڕیفراندۆم پارتی بڕیاریدا کە مەرجەکانی لاببات، ئێستاش چاوەڕێی بزوتنەوەی گۆڕان دەکەین بێنە پێشەوە و دووبارە پەرلەمان کارا بکەینەوە.\nبەشارەتی، وتیشی: ئەگەر گۆڕان نەیەتەپێشەوە، ئەوا بژاردەی ترمان لەبەردەستە، چونکە دۆخەکە وادەخوازێت کە پەرلەمان کارابکرێتەوە.\nبەشارەتی، پێیوایە، کە “زۆر موراعاتی بزوتنەوەی گۆڕان کراوە بۆ کاراکردنەوەی پەلەمان، هەروەها چەند بەرپرسێکی یەکێتی نیشتیمانی کوردستانیش لە ئێستادا ڕۆڵی نێوەندگیریی دەبینن بۆ ئەوەی بزوتنەوەی گۆڕان ڕازییبکەن بە کاراکردنەوە پەرلەمان، چونکە ناکرێت لەبەرخاتری حزبێک پەرلەمان لەکار بکەوێت”.\nلەبارەی ئەو بژاردانەی کە پارتی لەبەردەستیدایە بۆ کاراکردنەوەی پەرلەمان ئەو بەرپرسەی پارتی ئەوەی وت: گرنگترین بژاردە ئەوەیە، کە کە بەهەماهەنگی لەگەڵ یەکێتی نیشتیمانی کوردستان و چەند حزبێکی دیکەی بەشدار لە پەرلەمان بڕیاری کردنەوەی دەرگای پەرلەمان دەدەین و دەست بەدانیشتنەکان دەکەینەوە.\nلە ڕۆژی ٢٣ ی ئەم مانگەش، فازڵ بەشارەتی، سکرتێری مەکتەبی سیاسی پارتی، بە رۆژنامەنووسانی وت:”ێویسته بۆ کاراکردنه‌وه‌ى په‌رله‌مان له‌سه‌ر حزبێک ڕانه‌وه‌ستین، چونکه په‌رله‌مان هى حزبێک نییه هى هه‌موومانه، ئه‌گه‌ر لایه‌نێک نه‌هات پێویست ناکات لایه‌نه‌کانی تر چاوه‌ڕوانى بکه‌ن”.\nلە بەرامبەریشدا، د.ئاسۆ مەحمود، باژێروانی سلێمانی بزوتنەوەی گۆڕان بە ڕۆژنیوزی وت:”پارتی و لایەنەکانی ترییش سەرپشک بن بۆ کاراکردنەوەی پەرلەمان، ئێمە بە کەسمان نەوتووە چاوەڕێمان بکەن، مێژوو خۆی بڕیار لەسەر ئەو لایەنانە دەدات”.


رووژنامه‌گه‌ری و قه‌یران چاپكريايل ئيمه\nفره له ئيمه له نزيكه‌و ئاگادار مه‌رج رووژنامه‌گه‌رى كوردى هه‌يم. ته‌نانه‌ت ئه‌و هاووڵاتيه‌يل ئاسايى و خوه‌نه‌رمانيشه، وه‌رجله رووژنامه‌نويسه‌يل و كه‌ناڵه‌يل رووژنامه‌نويسى وه هاڵ و قه‌يرانه‌يل رووژنامه‌گه‌رى كوردى ئاشنان و ئاگادارن ك چه له بوار چالاكيه‌يل كۆمه‌ڵايه‌تى گوزه‌رێد ك يه‌يشه مه‌سه‌له‌ى چه‌وه‌رێ نه‌كريايه.\nوه‌رگر يا بگر ك Receiver له‌يره‌و له په‌يوه‌ندى وه‌ل ميدياى چاپكرياى يه‌كسانه ئه‌را خوه‌نه‌ر، ره‌گه‌ز فره گرنگه له ناو ئه‌ى پرۆسه‌ى په‌يوه‌ندى Communication و ميديا. ئه‌گه‌ر كل كه‌ر Sender و په‌يام Message و كه‌ناڵه‌يل Channels چه‌ن ره‌گه‌ز وه‌رچه‌و بوون له‌ى پرۆسه، وه‌رگر يا بگريش هه ره‌گه‌ز بنه‌ماييه هويچ، به‌ڵكو تويه‌نيه‌يد بويشيه‌يد له ره‌گه‌زيل تريش فره گرنگتره. وه تايبه‌تى ئه‌گه‌ر ئه‌و هوير باريمن ك كۆ ئه‌ى ره‌گه‌زه‌يل و ميديا وه گشتى، له دوياجار كه‌فنه خزمه‌ت وه‌رگر. له وه‌ر ئه‌و ك فره ئاساييه ك خوه‌نه‌ر كورديش به‌شدار بوودو بگريش ڕۆڵ سه‌ره‌كى داشتوود له هه‌ر پرۆسه‌ى له‌يه‌كه‌ودان و شيه‌وكردن مه‌رج رووژنامه‌گه‌رى خوه‌مان. وه تايبه‌ت ئه‌گه‌ر مه‌ڵوه‌ن رووژنامه‌نويسينمان، وه كردار بايه‌خ وه‌ى ره‌گه‌زه بدا، وه‌ى مانا ك وه‌رگر بكا وه په‌يوانه‌ى سه‌نتراڵ له زانين و له‌ليه‌و ره‌سين له توخم تر له پرۆسه‌ى كۆمه‌نيكه‌يشن ك ده‌نگه‌ودان په‌يامه يا ئه‌و ك وه پێ ئێژێيه‌د(رجع الصدی ) یا Feedback.\nجيا له وه‌رگر چوى لايه‌نێگ له لايه‌نه‌يل په‌يوانه كردن باره‌دوخ رووژنامه‌گه‌رى چاپ كرياى، ئيمه تويه‌نيمن قه‌يران تيراژ رووژنامه‌و مه‌جه‌ڵه‌يل له كوردستان بكه‌يم وه بنه‌ماى تر ئه‌را له‌يه‌كه‌ودان مه‌رج رووژنامه‌گه‌ريمان.\nئمڕوو وه ئه‌ساس ئه‌و زانياريه‌يله ك هانه لاى ئيمه، ته‌مام ئه‌و كۆمپانيه‌يله ك تايبه‌تن وه پرۆسه‌ى وه بازاڕ كردن Marketing ئه‌را بڵاوكريايل و چاپكريايل، وه رژه‌ى چه‌وه‌رێ نه‌كرياى ئاشكرا ئه‌كه‌ن ك فرووش و بازاڕ بڵاوكريايلمان وه‌ره‌و دوياو كزى چوود. وه تايبه‌تى رووژنامه‌و مه‌جه‌ڵه‌يل ك وه گوره‌ى ئامار سه‌نديكاى رووژنامه‌نويسه‌يل كوردستان نزيك وه 500 رووژنامه‌و مه‌جه‌ڵه‌ن.\nئه‌ى وه‌ره‌و كزى و خوه‌يه‌و كيشانه ك بێگومان كارگه‌رى له هه‌رودو لايه‌ن مه‌عنه‌وى و دارايى چاپكريايلمان ديرێد، ديارده‌ى تريش وه‌ل خوه‌يان هاوردنه ك يه‌يشه چه‌ن رووژنامه‌و مه‌جه‌ڵه يا به‌سيانه  له بڵاو بوين وسيانه. له ناو ئه‌ى ويسان بڵاو كريايل چاپيه، رووژنامه‌و مه‌جه‌ڵه‌و نيم مانگانه‌ى دياريش دوينيه‌ين. ئمجا چ ئه‌وانه ك له لايه‌ن پارت سياسى ده‌سڵاتدار يا بڕێ كه‌سه‌يل پاره‌دار Finance كريان يا ئه‌وانه ك سه‌ر وه پارته‌يل ئوپۆزيسيۆنه‌يل يا سه‌ر وه رووژنامه‌وانى ئه‌هلى و سه‌روه‌خوه‌ى بوينه.\nيه‌كێ له مه‌مه‌ريل بنه‌ڕه‌تى ئه‌ى كزو بوين و خوه‌يه‌و كێشانه ميدياى چاپكرياى، له لاى زوورم وه‌ڕيه‌وبه‌رو سه‌رنويسه‌ر كه‌ناڵه‌يل راگه‌ياندن وره‌سانن و شاره‌زايل بوار ميدياو رووژنامه‌گه‌رى ئيمه، ئه‌ڵگه‌رديگه‌و ئه‌را كارگه‌ريه‌يل شوڕش ته‌كنۆلۆژياى زانيارى و زاڵه‌وبوين و هه‌ژموونى ميدياى ئه‌ڵكترۆنى له هه‌رێم كوردستان. ئه‌ى تايپه ميدياى ك له رێ تۆڕه‌يل ئينترنێت و خزمه‌تگوزاريه‌يل هه‌مه جووره‌ى ك ديرێد، بويه‌سه يه ك تا كه‌م خه‌رج ترو زويتر ره‌سين بووود ك په‌يوه‌ندى خاسێ وه‌ل وه‌ر‌گره‌يل خوه‌يا ديرێد. بويه‌سه سه‌رچه‌وه‌ى ئاشكرا ئه‌را هه‌ڕه‌شه كردن له ميدياى چاپكرياى وه تايبه‌ت ئه‌گه‌ر بزانيم په‌يوه‌ندى له ناونى كل كه‌رو وه‌رگر له ميدياى كلاسيك، په‌يوه‌ندى دوياكه‌فتيه له چه‌و ئه‌و كۆمه‌نيه‌كه‌يشن گه‌شه كرديه ك ميدياى ئه‌لكترۆنى له ناونى ئه‌ى هه‌ردو ره‌گه‌ز په‌يوه‌ندى كردنه وه‌يه‌كه‌و به‌سيه.\nئيچنه ميدياو كۆمه‌نيكه‌يشنه تواناى كارگه‌رى دولايانه Interaction فراوان و كه‌م وێنه ديرێد ك ميدياى كلاسيك ئه‌ى توانا نه‌يرێد.\nميدياى ئه‌لكترۆنى چه‌ن خه‌سڵه‌ت تر ديرێد ك تازه‌ن و له ميدياى چاپكرياى وه ده‌س نيه‌تيه‌ن، له‌وانه: كه‌مه‌وبوين ده‌ربانه‌يل ميديا(حراس البوابه)، نه‌مه‌نن سانسۆر، كه‌م خه‌رج بوين، ره‌سانن زويزى رويدايل و خه‌وه‌ره‌يل، خه‌سڵه‌ت ئه‌نته‌ره‌كتيپڤى يا ئه‌وه ك وه پێ ئێژن: ئاڵشته‌و بوين شوون وه‌رگرو كل كه‌ر.\nبێگومان، هه‌ڕه‌شه‌ى ميدياى ئه‌لكترۆنى له سه‌ر رووژنامه‌و مه‌جه‌ڵه‌يل كاخه‌زى و چاپكرياى وه گشتى، ته‌نيا پرسێ لۆكاڵ نيه، به‌ڵكو ديارده‌ى جه‌هانيه، وه‌لى ئه‌را ملله‌ته‌يل كه‌م ئه‌زموون له بوار رووژنامه‌گه‌رى، په‌ياكردن چاره‌سه‌ره‌يل فره سه‌خت و كه‌من. ئه‌را يه نه ته‌نيا له ياد رووژنامه‌گه‌رى كوردى، به‌ڵكو هه‌قه له هه‌ر وه‌خت تر ئه‌ى پرسه له‌يه‌كه‌و به‌يم و خه‌م دويارووژو چاره‌نويس ميديايل چاپكرياى خوه‌مان بخوه‌يم./ش


كانونی یه‌كه‌م 2018 - کۆمەڵەی زەحمەتکێشانی کوردستان\nكاك خۆشناو عەلی شیعە ماڵئاوایی لە ژیان كرد\nبەداخەوە رۆژی 19/12/2018 كاك خۆشناو كوڕی هاوڕێی گیانبەختكردوو عەلی شیعە لە وڵاتی بریتانیا ماڵئاوایی لە ژیان كرد. هاوڕێ عەلی شیعە ناوێكی ئاشنایە لە بزوتنەوەی خەڵكی كوردستان و وەك سمبولی بەرەنگاریی و قاڕەمانی لە دڵی خەڵكی رۆژهەڵات بە زیندوو…\nhttps://www.komala.com/wp-content/uploads/2018/12/lalealishei.jpg 400 700 ئەدمین https://www.komala.com/wp-content/uploads/2014/03/logo.png ئەدمین2018-12-22 14:38:102018-12-22 14:47:30كاك خۆشناو عەلی شیعە ماڵئاوایی لە ژیان كرد\nمقدمە لزوم همبستگی و کار مشترک در میان نیروهای سیاسی کردستان ایران و فراتر از آن، ضرورت تشکیل جبهە یا یک هم پیمانی در میان احزاب و سازمان‌های کردستان ایران، سال‌هاست احساس میشود و امروزە به خواست و مطالبه‌ی مردم ما بدل گشتە است. در ادامه‌ی دیدار و نشست …\nhttps://www.komala.com/wp-content/uploads/2018/10/nawendiH.jpg 402 700 ئەدمین https://www.komala.com/wp-content/uploads/2014/03/logo.png ئەدمین2018-12-19 17:08:212018-12-19 17:08:21اهداف و اصول کلی مرکز همکاری احزاب کردستان ایران\nبۆ بیروڕای گشتی هاونیشتمانییانی بەڕێز، ئۆگرانی تەبایی و یەکگرتوویی هەروەک ئاگادارن ساڵی رابردوو دوای هەوڵ و بەدواداچوونی زۆربەی حیزبەکانی کوردستان و بۆ وڵامدانەوە بە ویست و داخوازیی ئێوەی بەڕێز سەبارەت بە هاوکاری و یەکگرتوویی حیزبەکانی کوردستا…\nئامانجەکان، ئەرکەکان و پرەنسیبە گشتییەکانی ناوه‌ندى هاوكاریی حيزبه‌كانى كوردستانى ئێران\nپێشه‌كى: پێویستیی هاوخەباتی و کاری هاوبەش لە نێوان هێزە سیاسییەکانی ڕۆژهەلاتی کوردستان، لە مەش زیاتر، پێویستیی پێکهاتنی بەرە یا هاوپەیمانەتییەک لە حیزب و ڕێکخراوەکانی کوردستانی ئێران، لە مێژ ساڵە هەستی پێ دەکرێ و بووە بە ویست و داوای هه…\nhttps://www.komala.com/wp-content/uploads/2018/10/nawendiH.jpg 402 700 عەتا https://www.komala.com/wp-content/uploads/2014/03/logo.png عەتا2018-12-13 23:18:052018-12-14 15:51:00ئامانجەکان، ئەرکەکان و پرەنسیبە گشتییەکانی ناوه‌ندى هاوكاریی حيزبه‌كانى كوردستانى ئێران\nبەداخەوە شەوی 19ی سەرماوەز، ئامینە خانمەی كەسادیان دایكی پێشمەرگەی فیداكاری كۆمەڵە هاوڕێ ناسر هادی لەشاری یوتوبۆری وڵاتی سوئێد ماڵئاوایی لە ژیان كرد. ئامینە خانم دایكی هاوڕێیان ناسر‌و نادری هادی بوو كە بەداخەوە هاوڕێ ناسر لەگەڵ هاوڕێیان گوردانی شوان…\nبە میوانداری حیزبی دیمۆکراتی کوردستانی ئێران دەیەمین کۆبوونەوەی ناوەندی هاوکاری حیزبەکانی کوردستانی ئێران کاتژمێر ۱۱ی سەرلەبەیانی رێکەوتی ۱۹ی سەرماوەزی ۱۳۹۷ی هەتاوی پێکهات. سەرەتای کۆبوونەوەکە خولەکێک بێدەنگی بۆ رێزگرتن لە گیانی پاکی شەهیدا…\nhttps://www.komala.com/wp-content/uploads/2018/12/nawen10.jpg 401 700 عەتا https://www.komala.com/wp-content/uploads/2014/03/logo.png عەتا2018-12-11 11:49:162018-12-11 11:49:16دەیەمین کۆبوونەوەی ناوەندی هاوکاری حیزبەکانی کوردستانی ئێران بەرێوەچوو\nبەداخەوە رۆژی هەینی رابردوو كاكە عەلی خەلیقی باوكی دوو پێشمەرگە‌و فەرماندەی فیداكاری كۆمەڵە لە شاری سەقز ماڵئاوایی لە ژیان كرد. كاكە عەلی باوكی هاوڕێیان ناسر و نادری خەلیقی بوو. هاوڕی ناسر لەكۆتایی ساڵی 1360 لەشەڕێكی ناوشاری سەقز لەگەڵ هێزەكان…


له‌ووتوێژێكی ژیار محه‌مه‌د له‌به‌شی كوردی ده‌نگی ئه‌مریكا له‌گه‌ڵ خه‌سرۆ گۆران ئه‌ندامی ئه‌نجومه‌نی سه‌ركردایه‌تی پارتی دیموكراتی كوردستان وه‌ڵامی وته‌كانی ئارێز عه‌بدوڵا له ده‌نگی ئه‌مریكا ده‌داته‌وه و ده‌ڵێت" وه‌ك پارتی ویستومانه هه‌موو لایه‌نه‌كان به‌شداری حكومه‌ت بكه‌ن چونكه ویستومانه حكومه‌تێكی "ده‌سته‌جه‌معی" پێكبهێنرێت، ئه‌گه‌رنا خۆ پارتی ده‌یتوانی به‌ته‌نها حكومه‌ت پێكبهێنێت، ده‌شڵێت" یه‌كێتی ناتوانێت بێ پارتی حكومه‌ت پێكبهێنێت، ئەوەتا پارتی بە 50% نەیتوانیوە تا ئێستا حکومەت پێکبهێنێت ئەی یەکێتی چۆن دەتوانێت حکومەت پێکبهێنێت كه‌ژماره‌ی كورسیه‌كانی له‌په‌رله‌مان ناكاته لە 18% ؟ ئاخر "مەنتقی" نیە حیزبێک بە 45 کورسیەوە پەراوێز بخرێت بەڵام حزبێکی زۆر بچوکتر بە 21 کورسیەوە ڕابسپێردرێت بۆ پێكهێنانی حكومه‌ت، دواکەوتنی پێکهێنانی حکومەت زۆر ئاساییە، خۆ ئەمە هەر لەکوردستان نیە له‌باره‌ی داواكردنی دوباره‌كردنه‌وه‌ی هه‌ڵبژاردنه‌كان، خه‌سرۆ گۆران ده‌ڵێت"به "مه‌نتیقی" نابینم دووباره‌كردنه‌وه‌ی هه‌ڵبژاردنه‌كان."\n"با "کاک ئارێز" پشت ڕاست بێت کەهیچ کێشەیەکی ناوخۆیی لەناو پارتیدا نیە لەسەر دەسەڵات."\nدوێنێ چوارشه‌ممه له وتووێژێكی ژیار محه‌مه‌د له به‌شی كوردی ده‌نگی ئه‌مریكا له‌گه‌ڵ ئارێز عه‌بدوڵا ئه‌ندامی ئه‌نجومه‌نی سه‌ركردایه‌تی یه‌كێتی نیشتمانی كوردستان ڕایگه‌یاندبوو"ئه‌گه‌ر كێشه‌ی نێوخۆیی پارتی نه‌بووایه ده‌مێك بوو حكومه‌ت پێكهاتبوو."\nلەسەرەتای وتووێژەکەدا ده‌رباره‌ی قسه‌كانی ئارێز عه‌بدوڵا له‌به‌شی كوردی ده‌نگی ئه‌مریكا خەسرۆ گۆران وتی" من وەک ئەندامی سەرکردایەتی پارتی دیموکراتی کوردستان ئاگاداری باشی ناوخۆی حیزبەکەمم با کاک ئارێز پشت ڕاست بێت کەهیچ کێشەیەکی ناوخۆیی لەناو پارتیدا نیە لەسەر دەسەڵات."وتیشی" ئێمه ده‌ست وه‌رناده‌ینه كاروباری ناوخۆیی یه‌كێتی كێشه‌یان هه‌یه یان نا ، باڵیان هه‌یه یا نا ئه‌وه نازانین، كه‌هاته سه‌ر گفتوگۆی پێكهێنانی حكومه‌ت ئێمه وه‌ك یه‌كێتی له‌گه‌ڵیان داده‌نیشین نه‌ك وه‌ك گروپ و باڵ و "ئه‌شخاس".\n" دواکەوتنی پێکهێنانی حکومەت زۆر ئاساییە، خۆ ئه‌وه هه‌ر له‌كوردستان نیه"\nلەوەڵامی ئەو پرسیارەی کەواتە هۆکار چیە بۆچی حکومەت پێکنایەت؟ خسرۆ گۆران وتی" پارتی نایەوێ بەتەنها یا لەگەڵ لایەنێکی تر بێ یەکێتی حکومەت پێکبهێنێت چونکە دەزانێت کێشە دروست دەبێت، دواکەوتنی پێکهێنانی حکومەت زۆر ئاساییە، خۆ ئەمە هەر لەکوردستان نیە من دەمەوێت دوو نمونە بهێنمەوە، یەکەم لوبنان کەهەم لەڕووی "مەساحە" وە هەم جوگرافیا و ژمارەی دانیشتوان لە ئێمەوە نزیکە کە دوای نۆ مانگ لە ئەنجامدانی هەڵبژاردن ئنجا حکومەت پێکهات، دووەم نمونەش سوید کە دوای پێنج مانگ ئەو جا حکومەت پێکهات، لەکاتیكدا ئەو وڵاتانە دەستوریشیان هەیە بەڵام ئێمە هەرێمێکین دەستورمان نیە وە لەعیراقیشدا ڕویداوە، بەڵام چی بکەین کێشەکە لەوێدایە."\nڕاشیگەیاند" کێشەکە لەلایەنی هونەری هەبوو لەپۆستەکان نەک لەلایەنی سیاسی چونکە لایەنە سیاسیەکان گۆڕان و یەکێتیش ئامادەییان دەربڕیووە بۆ بەشداری کردنیان لەحکومەت وە ئێستاش قۆناغی زۆرباش بڕاوە، بەبۆچونی من لەم مانگەدا حکومەت پێکدەهێنرێت، لەگه‌ڵ گۆڕانیش لەسەر خاڵە سەرەکیەکان ڕێککەوتن کراوە."\n"لەم ڕۆژانەی دادێت ئەوە دەردەکەوێت گۆڕان ڕازی بووه به زیادكردنی جێگرێك بۆ سه‌رۆكی هه‌رێم"\nدەربارەی ئەوەی گۆڕان ڕازی بووە جێگرێکی تر بۆ سەرۆکی هەرێم زیادبکرێت؟ له‌وه‌ڵامدا ئه‌ندامه‌كه‌ی ئه‌نجومه‌نی سه‌ركردایه‌تی پارتی دیموكراتی كوردستان (خەسرۆ گۆران) وتی" لەم ڕۆژانەی دادێت ئەوە دەردەکەوێت بەڵام زۆرنزیکبوینه‌ته‌وه بەڵام نزیکبونەوە وە "قەناعەت" ئەوەیە کە لەکورترین ماوە لەم مانگەی دێت حکومەت پێکدێت هەنگاوی باش بڕاوە"\n"پارتی به 55كورسیه‌وه نه‌یتوانیووه حكومه‌ت پێكبهێنێت یه‌كێتی چۆن به 21كورسیه‌وه ده‌توانێت "\nئارێز عه‌بدوڵا له چاوپێكه‌تنه‌كه‌ی ده‌نگی ئه‌مریكا ئه‌وه‌شی وتبوو"پارتی دیموكراتی كوردستان نه‌یتوانی له‌ماوه‌ی یاسایی خۆی كه (سێ مانگ-ه) حكومه‌ت پێكبهێنێت ناكرێت ماوه‌ی پێكهێنانی حكومه‌ت له‌به‌رده‌م حیزبێكدا كراوه بێت بۆیه پێویسته ڕێگه خۆش بكات ڕێگه به‌ربدات كه لایه‌نی دووه‌م بێت كه( لێره‌دا یه‌كێتی نیشتمانی كوردستان)ه هه‌وڵبدات حكومه‌ت پێكبهێنێت ئه‌گه‌ر ئه‌ویش نه‌یتوانی لایه‌نی سێیه‌م دواتر ئه‌گه‌ر ئه‌ویش نه‌یتوانی پێویسته هه‌ڵبژاردنه‌كان دووباره بكرێته‌وه"\nله‌وه‌ڵامدا خه‌سرۆ گۆران ده‌ڵێت" جارێ ئه‌وه كاری "كاك ئارێز عه‌بدوڵا" نیه ئه‌م پێشنیاره یا ئه‌م بڕیاره بدات، ئه‌مه كاری ده‌ستور و په‌رله‌مانه، له‌پڕۆژه‌ی ده‌ستوری هه‌رێمی كوردستان ئاماژه به‌وه‌كراوه ئه‌گه‌ر كاندیدی ڕاسپێراو نه‌یتوانی له‌ماوه‌ی 45 ڕۆژدا حكومه‌ت پێكبهێنێت ئه‌وا كاندیدێكی تر له‌هه‌مان كوتله ڕاده‌سپێردرێته‌وه به پێكهێنانی حكومه‌ت."\nبه‌ڵام خۆ ده‌ستوره‌كه هێشتا یاسا (نافذ) نیه و هیچ (قوه‌تێكی قانونی نیه) ته‌نها پڕۆژه‌یه، پرسیاره‌كه ئه‌مه‌یه ئایا پارتی ئاماده‌یه ڕێگه بدات به یه‌كێتی بڵێ فه‌رموو وه‌ره تۆ حكومه‌ت پێكبهێنه؟خه‌سرۆ گۆران له‌وه‌ڵامدا وتی" نه‌خێر نه‌خێر چۆن چۆن؟" ئه‌مه مافی پارتیه، پارتی به 55 كورسیه‌وه كه‌به‌و كورسیه‌ی سۆسیالیست و كۆتاكان ده‌كاته 55 كورسی له 50% كورسیه‌كانی په‌رله‌مان نه‌توانێ حكومه‌ت پێكبهێنێت وه به‌ڕێككه‌وتن له‌گه‌ڵ گۆڕان-یش، ئیتر چۆن یه‌كێتی به 21 كورسیه‌وه كه‌ناكاته له 18% كورسیه‌كانی په‌رله‌مان ده‌توانێت ئه‌وه بكات."\n" پارتی ده‌یتوانی به‌ته‌نها حكومه‌ت پێكبهێنێت"\nبه‌ڵام بۆچی ئه‌و ده‌رفه‌ته ناده‌نه یه‌كێتی وه‌ك لایه‌نی دووه‌می هه‌ڵبژاردنه‌كان وه‌ك هه‌وڵدان و تاقیكردنه‌وه‌یه‌ك؟\nخه‌سرۆ گۆران ده‌ڵێت" ئاخر ئێستا كۆتایی نه‌هاتووه مه‌سه‌له‌ی پێكهێنانی حكومه‌ت، ئێمه سه‌ره‌ڕای ئه‌وه‌ی 50% په‌رله‌مانین به‌ڵام ویستومانه هه‌موو لایه‌نه‌كان به‌شداری حكومه‌ت بكه‌ن چونكه ویستومانه حكومه‌تێكی "ده‌سته‌جه‌معی" پێكبهێنرێت، ئه‌گه‌رنا خۆ پارتی ده‌یتوانی به‌ته‌نها حكومه‌ت پێكبهێنێت، واته به‌و له 50%ی كه پارتی هه‌یه‌تی به‌ڕێككه‌وتن له‌گه‌ڵ گۆڕان ده‌بووه زیاتر له 60% ی په‌رله‌مان ده‌یتوانی حكومه‌ت پێكبهێنێت به‌ڵام پارتی ئه‌مه‌ی نه‌ویستوه و نه‌یكردووه چونكه ئه‌وه ڕووه یاساییه‌كه‌یه به‌ڵام له‌ڕووی به‌رژه‌وه‌ندی گشتی خه‌ڵكی كوردستانه‌وه پارتی ئه‌وه‌ی نه‌كردووه."\nڕونیشیكرده‌وه" له‌ڕووی یاساییه‌وه ئه‌و حیزبه‌ی له 51%ی په‌رله‌مانی هه‌بێت كاندیدی بۆ سه‌رۆكی حكومه‌ت دیاریده‌كات، كاندیده‌كه‌ش كه "به‌ڕێز مه‌سرور بارزانیه" ئازاده چۆن 51% مسۆگه‌ر ده‌كات له‌ناو په‌رله‌مان، ئه‌مه "حه‌تمه‌ن هه‌یه" به‌ڵام كێشه‌ی ئێمه ئه‌وه‌نیه كه له 51% مان هه‌یه یا نا؟ به‌ڵكو كێشه‌ی ئێمه له دۆخی كوردستان له‌هه‌موو ڕویه‌كه‌وه ئه‌وه‌یه ده‌بێت هه‌موو لایه‌نه‌كان به‌تایبه‌ت پارتی و یه‌كێتی به‌شدار بن له‌حكومه‌ت."\n"یه‌كێتی ناتوانێت بێ پارتی حكومه‌ت پێكبهێنێت"\nئه‌ندامه‌كه‌ی ئه‌نجومه‌نی سه‌ركردایه‌تی پارتی دیموكراتی كوردستان ڕاشیگه‌یاند" یه‌كێتی ناتوانێت بێ پارتی حكومه‌ت پێكبهێنێت، ئەوەتا پارتی بە 50% نەیتوانیوە تا ئێستا حکومەت پێکبهێنێت ئەی یەکێتی چۆن دەتوانێت حکومەت پێکبهێنێت كه‌ژماره‌ی كورسیه‌كانی له‌په‌رله‌مان ناكاته لە 18% ؟ ئاخر "مەنتقی" نیە حیزبێک بە 45 کورسیەوە پەراوێز بخرێت بەڵام حزبێکی زۆر بچوکتر بە 21 کورسیەوە ڕابسپێردرێت بۆ پێكهێنانی حكومه‌ت."\nبەڵام لەوەڵامدا خەسرۆ گۆران وتی" کاک ئارێز هەر دەڵێ پێویستە و پێویستە، جارێ ئەمە کاری کاک ئارێز نیە پێویستە شتێکە وە واقیع شتێکی ترە ئەم دەسەڵاتە بەتەنها هی حیزبێک و تاکە شەخس و تاکە لایەنێک نیە بڕیاردان لەهەڵبژاردن پەرلەمان دەیدات، وه دووباره‌كردنه‌وه‌ی هه‌ڵبژاردن ئه‌وه‌نده ئاسان نیه، هه‌ڵبژاردنه‌كانی پێشتر ئێمه شه‌ش مانگ و حه‌وت مانگ زیاترمان ویست بۆ ئاماده‌كاری بۆیه به "مه‌نتیقی" نابینم دووباره‌كردنه‌وه‌ی هه‌ڵبژاردنه‌كان."\nده‌قی وتووێژه‌كه‌ی ژیار محه‌مه‌د له‌گه‌ڵ خه‌سرۆ گۆران MAY 2-2019


11:54 یه‌ك شه‌ممه 12 ئایار 2019\nسەرۆکایەتی پەرلەمانی کوردستان دەرگای خۆپاڵاوتنی بۆ پۆستی سەرۆکی هەرێم کردەوە و ماوەی سێ ڕؤژ مۆڵەت دەدرێتە لایەنەکان سی ڤی کانیدیدەکانیان بنێرن و جێگری سەرۆکی پەرلەمانیش چۆنێتی هەڵبژاردنی سەرۆکی هەریم ڕادەگەیەنێت.\nبەپێی ئەو مەرجانەى کە ئەمڕۆ یەکشەممە، 12ی ئایاری 2019، پەرلەمانی کوردستان بڵاویکردووەتەوە، کاندیدى پۆستی سەرۆکى هەرێمی دەبێت،\nیەکەم: تەمەنی لە کاتی هەڵبژاردندا لە 40 ساڵ کەمتر نەبێت.\nدووەم: هاوڵاتیی و نیشتەجیی کوردستان-عێراق بێت\nسێیەم: لە هەموو مافە مەدەنی و سیاسییەکان بەهرەمەند بێت.\nمونا قەهوەچی، سکرتێری پەرلەمانی کوردستان ڕایگەیاند، ماوەی سێ ڕۆژ مۆڵەت هەیە بۆ خۆپاڵاوتن و پاش سێ ڕۆژەکە دوو ڕۆژ مۆڵەت دەدرێت بۆ تانەدان لەو ناوانەی قبوڵکراون یاخود ڕەتکراونەتەوە لە ڕێگەی دادگای تەمیز و پاش ئەو پێنج ڕۆژە دەستەی سەرۆکایەتی پەرلەمان کۆدەبێتەوە بۆ دیاریکردنی ڕۆژێک بۆ دانیشتنی پەرلەمان و هەڵبژاردنی سەرۆکی هەرێم.\nسەبارەت بەوەی پێش هەڵبژاردنی سەرۆکی هەرێم، گۆڕانکاری لە دەستەی سەرۆکایەتی پەرلەماندا دەکرێت یاخود نا، سکرتێری پەرلەمانی کوردستان ئاماژەی بەوەکرد، تا ئێستا کات و بەرنامەی کار بۆ دانیشتنی پەرلەمان دانەنراوە و هەر گۆڕانکارییەک بکرێت پێویستە سەرەتا بەرنامەی کاری بۆ دابدرێت و تائێستا هیچ شتێک لەو بارەیەوە نەوتراوە.\nمونا قەهوەچی ئاماژەی بەوەشكرد، بەپێ یاسای سەرۆکایەتی هەرێم کە دەنگی پێدراوە و پەسەندکراوە لەلایەن 89 پەرلەمانتار و هەڵبژاردنی سەرۆکی هەرێم بە دەنگدانی ئاشکرا دەبێت.\nسائیرون: ڕێککەوتن نەکراوە\n16:41 سێ شه‌ممه 28 كانونی دووه‌م 2020\n23:39 پێنج شه‌ممه 06 شوبات 2020\nبوونی پەڵە لە هێلکە دا تەندروستە؟\nحکومەتى هەرێم لەگەڵ 70 وەبەرهێنەر کۆبووەوە


لە ئەنجامی دەستڕێژی هێزە نیزامییەكان هاووڵاتییەكی كوردی هەرێمی كوردستان كوژرا و 3 كەسی دیكەش بریندار بوون | Lawan Deutschland\nلە ئەنجامی دەستڕێژی هێزە نیزامییەكان هاووڵاتییەكی كوردی هەرێمی كوردستان كوژرا و 3 كەسی دیكەش بریندار بوون\nشەوی 18 لەسەر 19ی جۆزەردان لە ئەنجامی دەستڕێژی هێزە ئینینتزامییەكانی حكوومەتی ئیسلامیی ئێران جێگیر لە سنووری سەرشێو و هەرێمی كوردستان كاسبكارێكی هەرێمی كوردستان كوژرا و 3 كەسی دیكەش بریندار بوون.\nبەپێی راپۆرتی ئاژانسی هەواڵدەریی كوردپا، هێزی ئینتزامی حكوومەتی ئیسلامیی ئێران جێگیر لە سنووری سەرشیو و هەرێمی كوردستان لە شوێنێك بەناوی «وێنە و دارووخان» كۆمەڵێك كاسبكاری كوردی هەرێمی كوردستانیان داوەتە بەر دەستڕێژی راستەوخۆ و لە ئەنجامدا هاووڵاتییەك بەناوی «شێركۆ مستەفا» خەڵكی شارۆچكەی «ماوەت»ی هەرێمی كوردستان كوژراوە و 3 كەسی دیكەش بە توندی بریندار بوون.\nئەو هاووڵاتییە کوژراوە گوازراوەتەوە بۆ ناو خاكی هەرێمی كوردستان بریندارەکانیش رەوانەی کوردستانی ئێران کراون، بەڵام هەتا كاتی بڵاوبوونەوەی ئەم هەواڵە شوناسی ئەو 3 هاووڵاتییە بریندارە رانەگەیەنراوە.\nهەواڵنێری ئاژانسی كوردپا لەزاری دانیشتوانی ئەو ناوچەیەوە ئاشكرای كردووە كە هێزی ئینتزامی حكوومەتی ئیسلامیی ئێران بۆ راوەدوونانی كاسبكاران هەتا نزیك بە 1 كیلۆمیتر هاتوونەتە ناو خاكی هەرێمی كوردستانەوە.\nهەر لەو رووداوەدا بەهۆی دەستڕێژی هێزی ئینتزامیی حكوومەتی ئیسلامیی ئێران20 سەر ئەسپی بارهەڵگری كاسبكارانی كورد بەكوشت چوون.\nماوەیەك لەمەوبەر هێزە ئینتزامییەكانی حكوومەتی ئیسلامیی ئێران جێگیر لە سنووری مەریوان و بانە بە زۆر بەلێننامەیان بە كۆڵبەران و كاسبكارانی سەرسنوور واژۆ دەكرد كە «بۆیان نیە نزیكی 500 میتریی سنوور ببنەوە و لە ئەگەری ئەو كارەدا تەقەیان لێدەكرێ و هێزی ئینتزامیش لە بەرامبەر كوشتنیان هیچ بەرپرسیار نیە».\nبەپێی ئاماتی تۆمار کراو لە ناوەندی ئاماری ئاژانسی هەواڵدەری کوردپا، لە سەرەتای ساڵی 1391ی هەتاوییەوە لە ناوچە سنوورییەكانی كوردستانی ئێران سەرجەم 9 کۆڵبەر بوونەتە قوربانی کە 5 کەسیان بە دەستڕێژی راستەوخۆی هێزە نیزامییەكانی حكوومەتی ئێران كوژراون كە یەكیان هاووڵاتیی هەرێمی كوردستانە و 3 كۆڵبەری دیكەش بەهۆی تەقینەوەی مین و هەروەها كۆڵبەرێكی دیكەش لە سەرما رەق هەڵاتووە.\n← لە ئێران 30%ی لاوانی تەمەن 17 هەتا 30 ساڵ بێكارن\nنوشین احمدی‌خراسانی به یک سال حبس تعلیقی محکوم شد →


قاپی خاوێن تر و زیاتر بە کەمترین کات\nئامێرێکی ناوازە بۆ ماڵەکەت\nقەبارەی گەورەتر رێکخستنی زیاتر\nساردکەرەوەیەکی پێشکەوتوو بۆ ژیانێکی باشتر\nهەوایەکی پاکژ لە چێشتخانەکەتدا\nپابەندین بە پێشکەشکردنی\nلە ئیمڕۆ تا ماوەیەکی دوورتر دەکرێت متمانەی پێ بکەیت، هۆکاری بەکارهێنانت بۆ هەر ئامێرێکی کوالێتی بەرز تەنها لەبەر بەهێزی و بەتوانایی نیە، بەڵکو لەگەڵیشیدا دەبێت خۆڕاگر بێت و بەرگەی بەکارهێنانە بەردەوامەکانی رۆژانە بگرێت.\nلە یەکەمین رۆژەوە ®DLC دڵنیاییت پێشکەش دەکات لە بەکارهێنانی ئامێرەکەتدا بە گەرەنتی پێدان بۆ ماوەی یەك ساڵ، لێرە کرتە بکە، بۆ زانینی تەواوی مەرج و یاساکانی دڵنیایی ®DLC\nهەمیشە و بەردەوام ®DLC کاردەکات بۆ زیاتر بەرەوپێشبردنی کوالێتی ئامێرەکانی، چونکە کوالێتی بەشێکی گرنگە لە رۆشنبیری هەموو کۆمپانیایەك بە جۆرێك کە نزم بوونەوەی کوالێتی ئامێرەکان کەشێکی ناتەندرووست بەرهەم دەهێنێت و ئەمەش لەگەڵ ئامێرەکانی ®DLC ناگونجێت لەبەر ئەوەی بە باشترین براند و ئامێرەکانی بە بەرزترین کوالێتی ناویان دەهێنرێت لەلایەن بریکار و کڕیارەکانمان. هەموو کاتێك ®DLC کاردەکات بۆ پێشکەشکردنی ئامێرەکانی بە شێوازێکی سەلامەت لەڕێگای بەرزکردنەوەی کوالێتی و زیادکردنی هۆشیاری ئاشنابوون بە ئامێرەکان.\nلە هەموو شارەکانی\nناونیشانی پێشانگاکانی فرۆشتن\nسەردانی بنکه‌ی سه‌ره‌کى فرۆشتن بکە بۆ بینینی سەرجەم بەرهەمەکان\nبەغداد سلێمانی شارەکانی دیکە\nالكرادة خارج ، مجاور فندق قصر الحياة ، بغداد له‌سه‌ر نه‌خشه دیاری بکه\nئازادی مۆل، نزیک پارکی ئازادی، سلێمانی له‌سه‌ر نه‌خشه دیاری بکه\nلەرێی ئەم ژمارانەوە پەیوەندیمان پێوە بکەن بۆ زانینی زانیاریی نزیکترین بریکاری فرۆشتن لێتانەوە\nگەرەنتی چاککردنەوەی ئامێر لەنێوخۆی عێراقدا:\n®DLC گەرەنتی دەداتە کڕیاری بەرهەمەکانی. بەوەی لەرێی کۆمپانیای بیلاد بۆ بازرگانی گشتی هەڵدەستێت بە چاککردنەوە و گۆرینی پارچەی ئامێرەکانی لەماوەی دیاریکراوی گەرەنتی ئامێرەکەدا لە دوای کڕینی و بۆ ماوەی ساڵێك. هەروەها ئەم دڵنیاییە تەنها ئامێرەکانی نێوخۆی عێراق دەگرێتەوە.\nمه‌رجه‌کان و یاساکان:\nئەم مەرجانە تەنها کڕیاری یەکەمی ئامێرەکان دەگرێتەوە\nچاککردنەوە و گۆڕینی ئامێرەکان تەنها لەرێی بەشی چاککردنەوەی ®DLC باوەرپێکراو ئەنجام دەدرێت.\nلەپاش چاککردنەوە و گۆرینی ئامێرەکان، گەرەنتیی ماوەی ئامێرەکە وەک خۆی دەمێنێتەو و بەردەوامی دەبێت تاکو بەرواری دیاریکراوی گەرەنتییەکە بەبێ گۆرانکاری کردن لە ماوەی گەرەنتییەکە.\nکۆمپانیای بیلاد یان به‌شی خزمه‌ت گوزاری به مافی خۆی ده‌زاێنت پارچەی گۆراو له ئامێره‌که‌دا بۆخۆی هه‌ڵبگرێت\nگەرەنتی له ماوه‌ی ساڵه‌کەدا به‌رده‌وام ده‌بێت ئه‌گه‌ر به‌شی خزمه‌تگوزاری دڵنیابوون که کێشه‌ی ئامێرەکە هه‌ڵەیەکە لە پارچەکانیدا، نەوەك هۆکاری دەرەکی.\nکریار ده‌بێت بڕی پاره‌ی پشکنین کردنی ئامێر بدات ئه‌گه‌ر پێویست بوو.\nلە ئەگەری زیان پێ کەوتنی ئامێر لە / بۆ بەشی چاککردنەوەی ئامێرەکان لەرێی هۆکارە تایبەتەکانی گواستنەوەمان، هەڵدەستین بە چاککردنەوەی زیانەکان بێ بەرامبەر لەگەڵ بەردەوامی ماوەی گەرەنتیی ئامێرەکە\nکۆمپانیای بیلاد پابه‌نده به گۆرین یان چاککردنه‌وه‌ی ئامێر و پارچەکانی له ماوه‌ی دیاریکراوی گەرەنتیدا\nگەرەنتیی ئامێرەکە رێکارەکانی بەستن و دانانی ئامێرەکە ناگرێتەوە.\nڕێکاره‌کانی چاککردنه‌وه له ماوەی گەرەنتیدا کرێی گه‌یاندن و کردنه‌وه‌ی ئامێره‌کانی له‌گه‌ڵدا نییه و له‌سه‌ر کریاره ئامێره‌کان بگوازێته‌وه بۆ به‌شی چاککردنەوە\nکارتی گەرەنتی پێویسته مۆر کرابێت له‌لایه‌ن کۆمپانیاوه، بەپێچەوانەوە کاری پێ ناکرێت.\nله کاتی گه‌یاندنی ئامێری زیان پێگه‌شتوو پێویسته کریار وه‌سڵی کڕینی ئامێرەکەش پێشکەش بکات.\nبه‌شی چاککردنەوەی باوه‌رپێکراو هه‌ڵده‌سێتێت به گۆرینی پارچەی ئامێره‌کان به‌هه‌مان جۆری پارچە و هه‌مان کوالێتی بە مەبەستی پێدانی دڵنیایی بە بەکارهێن لەپاش چاککردنەوەی ئامێرەکە\nکۆمپانیای بیلاد بۆ ماوه‌ی یه‌ك ساڵ گەرەنتی ده‌دات بە کۆمپرێسەری فێنککەرەوەکان.\nتێبینی: له کاتی داواکردنی خزمەتگوزاری چاککردنەوە، پێویسته له‌سه‌ر کریار وه‌سڵی کرینی ئامێرەکە له‌گەڵ کارتی گەرەنتی ئاماده‌بکات بۆ دڵنیا بوونه‌وه. به پێچه‌وانه‌وه گەرەنتییەکە بە هەڵوەشاوە هەژمار دەکرێت.\nگەرەنتی له‌م کاتانه‌دا ئامێره‌کان ناگرێته‌وه:\nپرنه‌کردنه‌وه‌ی کارتی گەرەنتی به‌شێوازێکی درووست\nلێك نەچوونی کارتی گەرەنتیی ئامێر و پسووڵەی کڕین لە زانیارییەکانی نێوید\nڕەچاونەکردنی ڕێبەری بەکارهێنانی ئامێر لەکاتی بەکارهێنانیدا\nبەکارهێنانی هەڵە لەلایەن بەکارهێنەوە بەپێی زانیارییە تۆمارکراوەکانی کارمەندی پسپۆڕی کۆمپانیای بیلاد.\nگۆرانکاری کردن لە بەشی ئەلیکترۆنی یاخود رووکاری دەرەوەی ئامێرەکەدا بەجۆرێک کار بکاتە سەر شێوازی کارکردنی ئامێرەکە\nچاککردنەوەی ئامێرەکە لەلایەن کەسی باوەڕپێنەکراوی کۆمپانیای بیلاد.\nهەر ڕووداوێکی لەناکاو و نەخوازراو، بەرزبوونەوەی لەناکاوی ڤۆڵتیەی کارەبا، یاخود ڕووداوی سرووشتی وەک ئاگر کەوتنەوە و هتد..\nئه‌م خاڵانه‌ی خواره‌وه له ده‌ره‌وه‌ی دڵنیاین:\nده‌رگای فرن و مایکرۆوه‌یڤ\nفلته‌ری سپلیت و فێنککەرەوە\nوایه‌ری کاره‌با و پاترییه‌کان و ئه‌و کاڵایانەی کە زۆر کارپێکه‌رن.\nلە ئێستادا وێبسایتەکەمان بە زمانی کوردی بەکار دێنیت\nدەتوانیت لە خوارەوە زمانی خوازراوت هەڵبژێریت\nChange to English التغییر الی اللغة العربية بەردەوام بوون بە کوردی\n+964(0) 770 493 3684 info@dlc-iq.com عێراق، سلێمانی، شەقامی بازنەیی مەلیك مەحموود، ڤانیا پاڵاس – نهۆمی سێیەم\nمه‌رجه‌کان و یاساکان\nخاوەنداریەتی بڵاوکردنه‌وه © 2004-2022 DLC Electronics هه‌موو مافه‌کانی پارێزراوه\nمه‌رجه‌کانی به‌کارهێنان به گشتی: هه‌موو زانیاره‌کان و ئامێره‌کان و بانگه‌شه‌کان و وێنەکانی نێو ئه‌م وێب سایته مافی بڵاوکردنه‌وه و چاپکردنی پارێزراوه خاوه‌ندارێتی ده‌گه‌رێته‌وه بۆ گروپی کۆمپانیاکانی به‌هار-بیلاد. هه‌ر بڵاوکردنه‌وه‌یه‌کی بێ مۆڵه‌تی ئاماژەپێدراوەکانی پێشتر، بە شکاندنی یاسای مافی خاوه‌ندارێتی تایبه‌تی هەژمار دەکرێت.\nناو و براندەکانی "®DLC" و "DLC-IQ.com" و "DLC Electronics" براندی بازرگانی کۆمپانیای DLC Electronics مافی خاوەندارییەتی گروپی کۆمپانیاکانی به‌هار-بیلادە له کۆماری عێراق دا. بڵاوکردنه‌وه‌ی بێ مۆڵه‌ت و له‌به‌ر گرتنه‌وه‌ی هه‌لپه‌سێردراوه به‌پێی یاسا.


وردە بیرەوەی نووسینی ئەحمەد حوسێنی – Giareng\nوردە بیرەوەی نووسینی ئەحمەد حوسێنی\nساڵی 1371 کاری حیزبیم لە مەڵبەندی سێی جنوبی کوردستان بوو ،ئەو مەڵبەندە پێکهاتبوو ، لە کۆمیتە شارستانەکانی پاوە،جوانرۆ و داڵاهۆ و هێزی بێستوون ،بنکەی ئەسڵی مەڵبەندەکانی یەک و دوو و سێ جنوبی کوردستان لە بناری چیای بەمٶ شوینێک بە ناوی قەسڵان بوو ،پێدوایستیەکانی ڕۆژانەی تەداروکاتیمان لە شاری دەربەندیخانی باشووری کوردستان دابین دەکرد ، کادرو پێشمەرگەکانی مەڵبەندی سێم لە نزیکەوە دەناسی، بەڵام ناوچەی تیکۆشانیان شارەزا نەبووم،\n– پێمخۆش بوو سەردانی یەکێک لەو ناوچانە بکەم ،وا ڕێکەوت لە گەڵ تیمێکی هەشت .نۆ کەسی بەرەو ناوچەی سەرپێڵێ زەهاو، قەسری شیرین، ئەو شوێنانەی بە ناوچەی کرماشان ناودێر کرابوون کەوتینە ڕێ،تا ئەو جێگەی دێتە یادم ئەم کەسانە لەگەڵ بوون، کاکی حەسەن، شەمسەدین فەرامەرزی،ناسراو بە شەممە تینی،مەجید نەجەفی ئیلامی ،کەماڵ سەفەری، ئەردەشیر خوسرەوەی،تایر کەسیلی، فەریق،حەسەن،سمایل،ناسناوی هەمویانم لە یاد نیە ،\n– پێچەوانەی ئەو ناوچانەی پێشتر پێشمەرگایەتیم لێکردبوون ،ناوچەیەکی تایبەت بوو ،جگەلە حیزبی دیموکرات هێزی سیاسی دیکە یا نەبوون یا ئەوەندە بێهێز بوون وەک نەبوو وابوو، ناوچەیەکی جەنگەڵی و تا بڵێێ خۆش و لە بەر دڵان،بەڵام لە باری کلتوور و داب و نەریت و ئاشنایەتی بە حیزبایەتی جیاواز،نەیان ناسیبای، گرفت بوو،کاکی حەسەن مان لە گەڵ بوو،باشیان دەناسی ، ڕێمان لە هەر کوێ بکەوتایە لە پێشدا دەبوو ،کاکی خۆی پیشان دابا، پاشان وەریان دەگرتین، لە کوڕە شێخەکانی ئەو ناوچە بوو،کە دەیان بینی شانیان ماچ دەکرد،بەڵەدی تریشمان لە گەڵ بوو، بەڵام کاکی حەسەن لە هەموان ناسراوتر بوو،\n– پێشمەرگەی وەک شەممەتینی قەڵایەک بوو لە ڕیزی ئێمەدا ، لە دڵی خۆما وتم هەر گرفتێکم بۆ پێش بێت لەم نابەڵەدیە دەست لە شەمە تینی بەرنادەم، ئاخر ئەو لە جەرەیانی شێمیا بارانی هەڵەبجە گیرا وکەوتە داوی دوژمن، داوی سێزدە مانگ ،پێش ئەوەی ئیعدامی بکەن،لە بەندیخانەی سامناکی دیزڵئاوای کرماشان لە سەربانی هەشت میتریەوە خۆی فڕێدابوە خوارەوە ، هەڵهات و بە ناو ئەو هەموو تێل دڕوو وچەقەڵ و گورگەی سپای پاسدار و ئیدارەی ئیتلاعات لە ناو شاری کرماشان خۆی گەیاندبوە ماڵی گەوەر پیاوی ئایینی کورد مەلا محەمەدی ڕەبیعی ناودار ، بە دەم ڕێگاوە چاشێک چەک دەکات، پاشان لە گەڵ تیمێکی بیست کەسی سپا دەرگیر دەبێ زەبرێکی باش لە وانیش دەوەشێنی وبە برینداری خۆی دەگەیەنێتەوە لای حیزب، ئێستاش لە وڵاتی نۆوێژ دەژی،ئیتر ئێرە وەک جادەی ئیسفاڵت وایە بۆی،بۆ منی نابەڵەد وامدەزانی پشتم بە شاخەوەیە،\n– ئیدامەمان بە جەولەی خۆمان دا،کاکی حەسەن شیوو دۆڵ وشاخ و کانیاوەکانی پێشان دەداین، دوربینەیکەی لە ملی دەر دێناو دەیوت تاماشای ئەو شوینە بکە واوە دەڕۆین،گەیشتینە شوینێک بو ناوی نەڕەکانی،شاخێکی هەڵچوو،گڕە بەردێکی هاوپشت، ئاوێکی زۆر لە قەڵەش و کەلەبەری شاخێکەوە دەهاتە دەر ،هەر حەزت دەکرد لێێ بڕوانی ،هاڕە و هاژەی باوشێک ئاوی روون وەک چاوی قرژاڵ لە ناو بەردەکانەوە ڕووی لە سەرەو ژێری دەکرد ،، دوو کەس لەو سەر چاوگە هاتن بۆ لامان،کاکی حەسەن منی بەوان ناساندو ئەوانیش بە من ، بڕێک قسەم لە گەڵ کردن، تێبینیم کرد بڕێک گرفتی لێک حاڵی بونمان لە گەڵ یەکدی هەیە، ئەوان میوانداریان کردین ،مەڕێکیان بۆ سەر بڕین و پەزێراییەکی باشیان کردین، پشووی باشمان دا،بەشە گۆشتی زیادەمان لە کۆڵەپشتی ئاخنی و دواتر درێژەمان بە جەولەی خۆماندا،\n– وەک لای خۆمان نەبوو، بچویتایەتە هەر ماڵ و چادر و چیغێک، دەبوو ڕاوەستی تا نانت بۆ دەکەن پەلکێک نان لە هیچ دەوارێک دەس نەدەکەوت ،ژەماو ژەم نانی تازەیان دەکرد،جەنگەڵێکی چڕو پڕ تا گەیشتینە ناوچەیەک بە ناوی درەنەیژە ئیدامەمان بە حەرەکەتی خۆمان دا ،ویستمان عەمەلیاتێک بکەین ، نەخشەمان داڕشت وکەمینیکمان دانا ،حەزم ئەکرد لە کەمینەکە لە نزیک شەمە تینی بم، بەڵام تا لام کردوە ،خۆی گەیاندبوە نزیک جادە، ڕاوەستانی نەبوو،.لە گەڵ ئەو تەڵە تەقێنە هیچ نەدەکرا، نزیکی سەعاتێک چاوەڕیی دوژمن ماینەوە،کەس پێوە نەبوو،\n– هەر چەند حیزب لەو ناوچە کادر وپێشمەرگەی وەک شوێنەکانی دیکەی کوردستان زۆر نەبوو،بەڵام خاوەنی پۆلێک کادرو پێشمەرگە بوو جێگای شانازی و ئەو پەری ڕێز لێنان و سپاسگوزارین،لەو تیمە نۆ کەسیە بە داخەوە پێنج کەسیان دواتر شەهید بوون و لە ژیاندا نەماون.\n– جەولەکەمان بۆ ناوچەی کرماشان نزیکەی مانگێکی خایاند،گەڕانەوەمان لە سنوور زۆر سەخت بوو جگە لە مەترسی کەمینی دوژمن و بەکرێگیراوەکانی ،سەرتاسەری ئەو سنورانە مینڕێژ کرابوون،بە هیمەتی ئەو هاوڕێیانەمان کە بەڵەد وڕێنوێنمان بوون بە سەلامەتی گەیشتینەوە بنکەکانمان لە قەسڵان،\n–چ ،گەشتنەوەیەک بە سەر مەرگی ئازیز و خۆشەویستی کاک عێزەت حەسەنپوور فەرماندەری هێزەکەمان و سێ هاوڕیی تر دا کەوتین،ئەوان لە چیای بەمۆ سەر مین کەوتبوون ، ئەو ساڵە کە من لەوێ وەک بەرپرسی مەڵبەندی سێ کارم کرد، هیوای زۆرم لە سەر کاک عێزەت هەڵچنی بوو . پێش چوونیشم بۆ ئەوێ پێکەوە ڕاوێژمان کردبوو،ئامادەی هەموو هاوکاریەک بوو ،بە هەق هەر واش بوو،،هاوکاریکی باش کەسێکی تا بڵێی هیمن و ڕاستگۆ ،کامیلی براشی ماوەیەک پێش خۆی کادری سیاسی بوو شەهید ببوو،پێش گەڕانەوەی ئێمە کاک حەمە نەزیفی قادری چوبوە ئەوێ و بەشداری پرسەو بەڕیوەبەری کارەکانی کردبوو.\n– لەو ماوەی ئەو یەک سالە دا لە گەڵ هەموو کادر و پێشمەرگەکانی ئەو مەڵبەندە کە هەمە ڕەنگ و فرچەشن بوون،هەورامی ،جوانرۆیی، کرماشانی ، هەموو پێکەوە لە ژێر چەتری یەک سیاسەت دا لە پێناوی ئامانجی هاوبەش بیری نەتەوەیی حیزبەکەمان کاری خۆمان دەکرد ، کەس لە سەر جیاوازی ئایینی /شیعە/سونی/یارسانی/کاری بە کەس نەبوو،کە لەو ناوچە کارت کرد بێگومان گوێبیستی ئەم ناوانە دەبێ ،باوەجانی،قوایی،تاوگۆزی،ئەلیاسی،قادری،وەڵەد بەیگی، قادرمیروەیسی، تەپانی، جاوری، گاخۆری، تایشەیی، کڵاشی،،،،\n– لە بیرمە لە پلۆنۆمێک دا کە ئەو کات شەهید دوکتور قاسملوو سکرتێری حیزب بوو .مانگی نۆی ساڵی ١٣٦٧ی هەتاوی ،/کۆمیتەی کرماشان و هێزی داڵاهۆ سەر بەخۆ بوون و مەڵبەند پێکنەهاتبوو،، کومیسیونی ماڵی بیلانی خەرجی کۆمیتە و ئورگانەکانی لە سەر ئەو یاسا و ڕێسایانەی حیزب بۆی دانابوون پێشکەش بە پلونۆم کرد ،هەر ئۆرگانێک لەو چواچێوە بەدەر خەرجی کردبوو دەبوو بۆ پلونۆم تەوزیح بدا، جالب ئەوە بوو لێپرسینەوەکە تەنیا ئەوە نەبوو بۆ چی زیادتان خەرج کردوە ،کاک دوکتور قاسملوو فەرموی ئەو ڕادەی کە دیاری کراوە ئەگەر کەمیشتان بۆ پێشمەرگە خەرج کردبێ هەر خراپە ،نابێ لەو بودجەی درواە پێدویستەکانتان کەمتر بکڕن، کاک ئیقباڵ سەفەری باسی شێوەی خەرج و مەخاریجی کۆمیتەکەیانی کرد لە نێو هەموو ئۆرگانەکانی حیزب دا بە گوێرەی ڕادەی پێرسنێل کەمترین خەرجیان کردبوو،یەکێک لە هاوڕییان وتی کاکە بۆیە خەرجیان کەمترە ،گۆشت ناکڕن ،ئەچن لە بەمۆ بەراز ئەکوژن و دێن لە ئاشپەزخانەی گشتی سازی ئەکەن و ئەیخۆن بێ قیڕە و گیرە و پارەی تێناچێ، (قسە کەشی ڕاست بوو /لە درێژەی قسەکەی دا وتی بەڵام ،ئێمە دەبێ حەوتوی دوو جار گۆشت بکڕین، بەشی زۆری بودجەی خواردەمەنیمان بۆ ئەوە دەڕوا،\n– ئیستە کە ئەو دێڕانە دەنوسرێن لە مەڵبەندی سێ، قارەمانانی وەک کاکی حەسەن،بەهمەن خوسرەوی لە ناوچەی کرماشان،حسەینی سوبحانی و مەڵارەوف لە جوانڕۆ،عێزەت حەسەنپوور و حەمەعەزیز لە هەورامان و زۆر قارەمانی دیکە نەماون و شەهید بوون ، مەگەر ئەو کەسانەی لە گەڵیان بوون و لە نزیکەوە دەیانناسن بزانن ئەوانە بۆ گەلەکەیان و حیزبەکەیان لە جنسی ئاسن و پۆڵا قایمتر بوون،یادی ئازیزیان هەر دەم بە زیندوویی دەمێنێتەوە،یادیان بەخێر و ڕۆحیان شاد.\n– لە نێوەندی شەستەکانی هەتاوی کەمێک بە درەنگەوە چوینە ئاوایی خافورەێ لە ناوچەی سەقز،لە گەڵ ئەسکەندەر بەکری و عەتا رەزاپوور ،پێکەوە خۆمان بە ماڵیک دا کرد،ماڵیکی دوو قات بوو، چوینە ژوور و بە گەرمی پێشوازی کراین،کاتی نان خواردنی شەو تێپەڕیبوو، هێلکە و ڕۆن و ماستیان بۆ داناین،خاوەن ماڵ لە گەڵ خێزانی لە گەڵمان دانیشتبوون و دوو سی کچی جەوانیشیان هەبوو ، هەر جموجوڵیان بوو،خزمەتیان ئەکردین و چاییان دێنا، ژنی ماڵەکە ڕووی کردە من وتی ،دوایی کەمێک کارم پێتە،پێم سەیر بوو بۆ ژنەکە کاری پێمە، بۆ پێاوەکە نا،وتم باشە ، کاتی نان خواردن هەر بیرم ئەکردوە، بڵێی کاری چی بێ، لە دڵی خۆما وتم ،تۆ بڵێێ پێم نەڵێ، گەر ژن دێنی یەکێک لەو کچانەی خۆمت ئەدەمێ،نانمان خوارد و سەر وچاییمان بە سەریا هەڵقوڕاند ،خۆمان بەست و من کەمێک پێش هاوڕێکانم هەستام و ژنە هات و لە داڵانی ماڵەکەیان، دوو سێ گۆزە و دیزەی لێبوو ،دیار بوو دانەوێڵەیان تێدا بوو،دەستی خستە ناو دیزەیەک تا ئەنێشکی چوە خوار ،کەمێک دەستی هەڵسوڕاند و،نایلۆنێکی بچوکی ڕە شی دەر هێناو دایە دەستم، لەو کاتەدا هاوڕێکانم هاتنەدەر و پێکەوە لە ماڵ دەرچوین ،هەر زوو نایلۆنم کردوە و تاماشامان کرد .یەک دانە فیشەکی کڵاشینکۆفی تێدا بوو،سەرم هەڵبڕی ژنی خاوەنماڵ لە پەنجەرەوە سەری دەر هێناو دوو قامکی خۆی پیشان دام و وتی/ دوو عەجەمم بۆ پێ ئەکوژی دوو.\n– لە تێکۆشانی پێشمەرگایەتی دا بە هۆی گەڕانی بێوچان، بینینی خەڵکانی جیاواز لە شوێنە جیاوازەکاندا، تووشی زۆر شتی سەیر و سەمەرە دەبی،ژیانی پێشمەرگایەتی بە هۆی تێکەڵاوی لە گەڵ خەڵک کە وەک ناوەندیکی فیربوون وایە ، بێئەوەی بە خۆت بزانی خەریکی شت فێربوون و بەدست هێنانی ئەزموونی،زۆر کەس بۆ ئیدامەی خوێندن پێویستیان بە تەحقیق و لێکۆڵینەوەو بەدواداچوون لە هێندیک بوار دا هەیە،دەڕۆن دەگەڕین و دەپرسن تا زانیاری وە دەست خەن، پێشمەرگە بۆ خۆی لە نێو ئەو دەریایە دا لە حاڵی مەلە کردن دایە، لەوانەیە بە باشی خۆی هەستی پێنەکات.، تەنانەت لە گوندێک دا ئەو کەسانەی چێوداریان دەرکرد ،یادەچوونە شارەگەورەکان بۆ کار یا وەردە واڵە فرۆش بوون ، لە باقی خەڵکی گوندەکە سەر دەرچووتر و چاو کراوەتر بوون، بێگومان ژێانی گەڕیدەیی پێشمەرگەش ئەو قازانجی بۆ هەموان هەبووە،کە لە نزیکەوە لە گەڵ خەڵکانێک بکەونە ڕواێژ وبیرەوەریان لێیان هەبێ!\n– دوو برا پێشمەرگە بوون لە لکی سێی شەهید ئەسەدی سولەیمان پوور ،سەر بە هێزی شەهید عەزیزی یوسفی لە ناوچەی سەقز ،برای گەورە موحەمەدی ناو بوو ،برای چووکیش مەحموود،لای ئێمە بە موحەمەد ئەڵێن حەمە و بە موحموودیش ئەڵێن موحموو یا خولە، جارو بار سەرو گوێلاکی وشەکان تێک دەکرێنەوە و کار خۆش تر دەکرێن،هەر دوکیان خەڵکی ئاوایی سیادەری سەرو بوون،باوکیان ناوی عەلی بوو چونکە بە هەتیوی گەورە ببو پێێان دەوت عەلی هەتیو!لە نزیکەوە دەمناسی و زۆر جار لە گەڵی دانیشتوم و گوێم بۆ قسە خۆشەکانی ڕاگرتوە،\n– وتی! بەو قاچانەی خۆم هاتووم بۆ لاتان ، ئەزانن تەمەنم لە 75ساڵ تێپەڕیوە،لە هەڵدێری هەزار بە هەزاری مردن نزیک بوومەتەوە،بەم ئاخری پیریە پێویستم بە کەسێکە خزمەتم بکات و ببێتە دار عاسای دەستم،ئەوەتا لە بەر چاوی خۆتان دوو کوڕم پێشەمەرگەیە،هاتوم کوڕێکیانم پێ بدەنەوە،چاوەدێری و هاوکاریم بکات چیدی وەک جاران کارم پێناکرێ توانام نەماوە، وتمان باشە مام عەلی کوڕەکانت دێنەوە لە گەڵت؟وتی ئیجازەیان بدەن بچم لە گەڵیان دانیشم خۆ ئەگەر نەیەنەوە بە زۆر نایان بەمەوە ،هەر یەکێکشیانم پێویستە ،ئەویتریان با بۆ حێزب بێت،\n– ئێمە بۆ شەو چوینە ئاوایی ودواتر درێژەمان بە جەولەی خۆماندا و دەوری یەک دوو مانگێکی پێچوو ،ئاگادار بووین کە گروهی زەربەتی میرەدێ چوونەتە ئاوایی سیادەری سەروو ،مام عەلیان بانگ کردوە و لە بەر چاوی خەڵک قسەیان پێوتوە، ، وتبوویان تۆ بۆخۆت لاینگری دیموکراتی، کوڕێکت پێشمەرگەیە،دەوڵەتیش مەحمووی بەر ئەکەوێ ،ئەبێ بێت چەک بۆ دەوڵەت هەڵگرێ،مام عەلیش باسی خۆی دەکا و چۆنی لە حیزب وەرگرتۆتەوە ،پیر بوە لە و شتانە ، قسەی مام عەلی فایدە ی نابێ،گروهی زەربەتی ڕژیم عەلی هەتیو لە گەڵ خۆیان ئەبەنە پایگای قۆڕەدەرە لەو نزیکانە،لەوێ پایگایەکی ژاندارمری لێ بوو، بە فەرماندەی پایگا ئەڵێن ئەگەر تا بیست ڕۆژی تر ئەم کابرایەکوڕەکەی نەنارد بۆ سپای میرەدێ ،پەیامت بۆ ئەدەین بۆمان بنێڕە، عەلی هەتیو پێوایە هەر بۆ ترساندنیەتی،کابرای ژاندارمەش ئەڵی ئەوە کاری من نیە بەڵام مادام خۆی ئەڵێ باشە، من لە ڕێگەی شوراکانەوە ئاگاداری ئەکەمەوە .\n– بیست ڕۆژەکە تەواو ئەبێ و ڕۆژیک یەکێک لە شوڕاکانی ئاوایی بە مام عەلی ئەڵێ !فەرماندی پایگا پێی وتوم بە عەلی هەتیو بڵێ سبەی بێت بۆ ئێرە ،ئەڵێ سەبەب؟ شورا ئەڵێ نازانم،دێتەوە بیری وادیارە بۆ ترساندم نەبوو، شەو لە گەڵ خێزانی قسە ئەکات ،پێی ئەڵێ ماجەرا چیە و چی بکەن،عەلی هەتیو سەوادی نەبوو فارسیشی نەدەزانی،لە ئاوایی نەفەرێک هەبوو قوڵە خڕەیەکی چوارشانە عەلی ناو بوو ،کوێرە سەوادێکی هەبوو ،میرزای ئاوایی بوو،مام عەلی ئەو وەک دیلمانج لە گەڵ خۆی ئەبات و ئەڕوا بۆ پایەگا.\nئەڵێ ،ئاغای سەرکار ،بەو قاچانەی خۆم ڕۆشتووم بۆ بارەگای حیزبی دیمکڕات ،مەحمووی کوڕی خۆمم لە ئەوڕحمانی قاسملوو بۆ خۆم وەر گرتۆتەوە ،نایدەم بە خومەینی، کابرای ژاندارمە پیاوی چاک ئەبێ، کە ئەو قسە لە مام عەلی ئەبیستێ پێدەکەنێ و دەستێک لە شانی عەلی هەتیو ئەدا بە فارسی پێێ ئەڵێ “برو ای پیر جهان دیدە دست مولا بەهمرات” ، برۆ ئەی پیری دونیا دیتوو دەستی مەولات لە پشت ىێت،\n– دوای ئەو بەسەر هاتە عەلی هەتیو دەگەڕێتەوە گوند وخۆی کەنارگیر دەکات تا جستان دەگاتێ،سارد و سەرما دەست پێدەکات و مەجبورە بۆ دابینکردنی پێداویستی ژیان ڕوو لە شار بکات ،سەقز و ئەردەوێڵ بە جووتە، لە وەرزی زستاندا لە ساردترین شارەکانی ئێرانن،جاری وایە سەقز یەکەمە جاریواش ئەردەوێڵ،ئا لەو کاتەدا کە بەفر زەوی سپی پۆش کردوە،شەختە و سەهۆڵ بەندانە،خۆی ئەگەیەنێتە شاری سەقز ، ڕوو لە بنکەی وەرگرتنی پسوولەی ئارد*کۆپین* ئەکات،ئەچێتە سەفەوە ڕادەوەستێ، سەفێکی نە زۆر درێژ و نەزۆر کورت، دە بۆ پازدە کەسیک لە نۆبەدا ڕاوەستاون،مام عەلیش لە سەف دایە ،مناڵێک تووی گوڵەبەڕۆژە ئەفرۆشێ و هەر بە بەردەمی سەفەکەدا دێت و دەچێت ، هاوار ئەکات تووی چاک ،تووی حسەین تەڵایی،مام عەلی ئەڵێ کاکە خێرتان ئەگاتێ ئەوە من ددانم نیە ئێوە چی؟ بۆ تۆزێک توو لەو مناڵە بەسزمانە ناکرن گوناحە ،یەک دوو کەسیش بە عەلی هەتیو ئەڵێن، مامە ئەو کوڕە کاغەزێ شتێکی پێنیە تووی تێکات ئاوا چۆن دەبێ،


نرخی وەرگرتنی گەنمی جوتیاران دیاری كرا - تۆڕی میدیایی خەڵک\nنرخی وەرگرتنی گەنمی جوتیاران دیاری كرا\nوەزارەتی بازرگانی و پیشەسازی هەرێم نرخی وەرگرتنی گەنمی جوتیاران دیاری كرد.\nوەزارەتی بازرگانی و پیشەسازی هەرێم لە ڕاگەیەنراوێكدا ڕایگەیاند، لە چوارچێوەی خۆئامادەكردن بۆ وەرگرتنی گەنمی جوتیارانی هەرێم بۆ ساڵی ٢٠٢١، پاش چەندین كۆبوونەوە بەئامادەبوونی وەزیری بازرگانی و بریكاری وەزارەت بۆ كاروباری بازرگانی و بەڕێوەبەری گشتی بازرگانی لەگەڵ بەڕێوەبەری بازرگانی دانەوێڵە لە هەرێمی كوردستان و هاتنی پلانی بە بازاڕكردن لەلایەن وەزارەتی بازرگانی حكومەتی فیدراڵ و كۆبوونەوەی ئەو بەڕێوەبەرایەتیانە لەگەڵ پارێزگاكانی هەرێم بۆ دیاری كردنی نوێنەرەكانیان لە پڕۆسەی بە بازاڕكردنی گەنمی جوتیاران، بڕیاریانداوە نرخی وەرگرتنی گەنمی ئەمساڵی جوتیاران دیاری بكەن.\nوەزارەتی بازرگانی و پیشەسازی حكومەتی ھەرێم ئاماژەی بەوەشداوە، ئامادەكاریكاری دەكەن لە ڕۆژانی داھاتوودا بڕی گەنمی دیاری كراو وەربگیرێت و ڕابگەیەندرێت و بۆ هەر تۆنێك لەمساڵدا بڕی پەنجا هەزار دینار زیادكراوە كەبەم شێوەیە:\n١- گەنمی نمرە یەك بە (٦١٠) شەش سەد و دە هەزار دینارە .\n٢-گەنمی نمرە دوو (٥٣٠) پێنج سەد و سی هەزار دینار .\nگەنمی نمرە سێ بە ( ٤٧٠) چوار سەد و حەفتا هەزار دیارە.\nخەڵك- وەزارەتی بازرگانی و پیشەسازی هەرێم ئاشكرای دەكات، كە سبەینێ چەكی پارەی جوتیاران لە هەولێر دابەش دەكرێت. پارەی گەنمی جوتیاران لە بەغداوە…\nخەڵك- وەزارەتی بازرگانی و پیشەسازی حكومەتی هەرێم ئاشكرای دەكات، كە شاسیتە داراییەكانی جوتیاران بۆ ساڵی ڕابردوو گەیشتۆتە هەرێم و هەفتەی داهاتوو…\n02 حوزەیران 2021 3.31 pm\n08 ئاب 2021 9.00 pm\nخەڵك- وەزارەتی بازرگانی عێراق ئاشكرای دەكات، كە بڕی 100 ملیار دیناری دیكە وەك بەشی سێیەمی پارەی گەنمی جوتیاران…


دانەوەى قەرز لەپێشترە لە قوربانى کردن: ماڵپەڕی وەڵامەکان\nحەج و عومرەقوربانى كردندانەوەى قەرز لەپێشترە لە قوربانى کردن\nدانەوەى قەرز لەپێشترە لە قوربانى کردن\nئایا کەسی قەرزار دەتوانێ قوربانی بکات ، یاخود باشتر وایە قەرزەکەی بداتەوە ؟\nدانەوەی قەرز لەپێش تر وباشترە لەقوربانی کردن لەڕۆژانی جەژندا ، لەبەر چەند هۆکارێک :\nیەکەم: دانەوەی قەرز واجبە ، بەڵام قوربانی سوننەتێکی موئەکەدەیە ، سوننەتیش پێش واجب ناخرێت ، تەنانەت لەسەر بۆ چوونی ئەو زانایانەش کەدەڵێن : قوربانی واجبە ، هەر دانەوەی قەرز لەپێشترە ؛ چونکە قوربانی کاتێ واجبە (لەلای ئەوانەی کە بەواجبی دەزانن) کە مرۆڤ هەبوو بێت وتوانای هەبێت ، هەڵبەت کەسی قەرزدار هەبوو نی یە .\nدووەم : لەدانەوەی قەرزدا ئەستۆپاکی وڕزگار بوون هەیە ، و لەکردنی قوربانیدا بار قورسی هەیە ، وە بێگومان دانەوەی قەرز لەپێش ترە لەوەی قوربانی بکرێت وزیاتر مرۆڤ خۆی بار قورس بکات .\nسێیەم : قەرز مافی بەندەکانە ، بەڵام قوربانی شتێکی خۆش ویستراوە بەلای خوداوە وبەر فراوانیشە ، بۆیە مافی خەڵک لەم حاڵەتەدا پێش دەخرێت .\nچوارەم : پاشان لەمانەوەی قەرزدا چەندین ترسی گەورە بوونی هەیە ، چونکە ترسی ئەوە هەیە کەسی قەرزدار زیان بەدینەکەی بگەیەنێت بەوەی لەڕۆژی دواییدا لەچاکەکانی قەرزەکانی بداتەوە گەر خودا بۆی نەداتەوە ، حەتمەن ئەمەش خەتەرێکی گەورەیە ؛ چونکە موسوڵمان لەو ڕۆژەدا زۆر پێویستی بەتەنها چاکەیەکە .\nجا لێرەوە دەردەکەوێت کەدانەوەی قەرز لەپێش ترە لەقوربانی کردن ، وهیچ جۆرە قەرزێک لێی بەدەر نی یە مەگەر قەرزەکە ماوەیەکی دوور ودرێژی مابێت بدرێتەوە ، بەشێوەیەک کەسی قەرزدار گومانێکی زۆری هەبێت لەو کاتەدا دەتوانێت قەرزەکەی بداتەوە گەر ئێستا قوربانی بکات ، یاخود ڕەهنێکی دانابێت بۆ قەرزەکەی کەتوانای دانەوەی قەرزەکەی بەو ڕەهنە هەبێت گەر نەیتوانی لەکاتی دانەوەی قەرزەکەیدا قەرزەکە بداتەوە ، لەم حاڵەتەدا دروستە وئاساییە هەر جۆرە قوربانیەک بکات کەلەسەری ئاسانە ، وپاداشتی دەبێت لەلای خودای پەروەردگار .\nوە سەبارەت بەم بابەتە زاناى پایەبەرز شێخ محمد بن صالح العثیمین رحمه الله دەفەرموێ :\nپێم باش نی یە کەسێک کەقەرزدارە قوربانی بکات تەنها مەگەر قەرزەکە ماوەیەکی مابێت ، وئەو کەسە بزانێت کاتێ کەکاتی دانەوەی دێت لەوتوانایدا دەبێت بیداتەوە ، لەم حاڵەتەدا دروستە وئاساییە قوربانی بکات ، گەرنا با پارەکەی کەهەیەتی هەڵگرێت بۆ دانەوەی،قەرزەکە ، قەرز گرنگە برایان ، پێغەمبەر عليه الصلاة والسلام کاتێ مردووەیەکی ئەنصاریان هێنا بۆ ئەوەی نوێژی لەسەر بکات ، چەند هەنگاوێکی نا پاشان فەرمووی :\n( هل عليه دَين ؟ قالوا : نعم . قال : صلوا على صاحبكم ، ولم يصل عليه ، حتى قام أبو قتادة رضي الله عنه وقال : الديناران عليَّ . فقال : حق الغريم وبرئ منه الميت . قال : نعم يا رسول الله ! فتقدم وصلى ) ،واتە : ئایا قەرزی لەسەرە ؟ گوتیان : بەڵێ . فەرمووی : دەی کەواتە نوێژ لەسەرهاوەڵەکەتان بکەن ، نوێژی لەسەر نەکرد ، تاوەکو ئەبو قەتادە هەستا وگوتی : ئەو دوو دینارەی کەقەرزدارە لەسەر من ومن بۆی دەدەمەوە ، فەرمووی : دەی ئەو پارەیە لەسەر تۆیە ومردووەکەی ڕزگاری بوو لێی .\nئەویش گوتی : بەڵێ ئەی پێغەمبەری خودا ، پاشان چوە پێشەوە ونوێژی لەسەر کرد .\nوە کاتێ کەپرسیاری کوژران لەپێناوی خودادا لێ کرا کەهەموو تاوانێک دەسڕێتەوە ، فەرمووی : (تەنها قەرزداری نەبێت) شەهید بوون قەرز لەسەر مرۆڤ لانابات ، قەرز بابەتێکی سادە نی یە براکانم ، خۆتان ڕزگار کەن ، وڵات توشی ئەزمەی ئابووری مەکەن لەداهاتوودا ، چونکە ئەوانەی کەقەرزارن لەداهاتوودا ئیفلاس دێنن ، پاشان ئەوانەی دوای ئەوان ئیفلاس دەبن ئەوانەی کەقەرزیان پێ داون ، بابەتەکە زۆر ترسناکە ، دەی مادام خودا عیبادەتە ماڵیەکان ئاسان کردووە بەشێوەیەک لەسەر مرۆڤ نی یە مەگەر لەتوانایدا نەبێت با مرۆڤ سوپاسی خودا بکات " .\n[( "اللقاء الشهري" (رقم/53، سؤال رقم 24)]\nوە لە [("الشرح الممتع" (8/455)] دا ، دەڵێت :\nگەر مرۆڤ قەرزار بوو پێویستە پێش ئەوەی قوربانی بکات قەرزەکەی بداتەوە .\nدانەوەى قەرز لە پێشترە بەڵام کەسێک کە زانى خاوەن قەرز صەبرى لەسەر دەگرێت و پەلەى نیە ، وە دواتر ئەم کەسە پارەى دەکەوێتە دەست وەکو موچە یان کرێ خانوو یان هەر پارەیەکى تر ئەوا دەتوانێ قوربانى بکات و خۆى لەم خێرە گەورەیە بێ بەش نەکات ، وە حەیوانێک کە بۆ قوربانى بشێت دەتواتى بە (250) هەزار بیکڕیت کە (250) هەزار پارەیەکى ئەوەندە زۆر نیە کە کاریگەرى بکاتە سەر لایەنى ماددى کەسەکە ، وە گەر کەسێک قەرزار نەبوو بەڵام لە ئێستادا پارەى نیە قوربانى بکات دروستە قەرز بکات و قوربانى بکات بەمەرجێ بزانێ کە پارەى دەکەوێتە دەست کەقەرزەکەى بداتەوە ئەویش لە ڕێگەى موچەوە بێ یان کارێکى هەبێ و پارەى لەسەر وەربگرێت لەگەڵ ئەوەش کەسێک کە تواناى نەبێ واجب نیە لەسەرى قوربانى بکات مەگەر کەسەکە خۆى پێى خۆشبێ ئەم کارە خێرەیە بکات و بتوانێ قەرزەکە بداتەوە .\nیەک حەیوان بەسە بۆ قوربانى ئەگەر پیاوێک دوو ژنى هەبێ یان خێزانێکى زۆر بن قوربانى به چى ده‌كرێت و ته‌مه‌نى قوربانى ئەبێ چەند بێ؟ ئایا قوربانی (واجب)ه له‌سه‌ر موسافر و ئافره‌تیش؟ بیدعە و داهێنراوەكانی قوربانی ئایا قوربانی بکەم یان پارەکە بکەم بە خێر و صه‌ده‌قه چاكتره؟\nسەردان: ١,٧٠٦ بەش: قوربانى كردن\nپرسیاری دواتریەک حەیوان بەسە بۆ قوربانى ئەگەر پیاوێک دوو ژنى هەبێ یان خێزانێکى زۆر بنپرسیاری پێشترحەیوانى مێینە بۆ قوربانى


13/10/2020 11:40 PM\nبوونی فه‌رهه‌نگ، قاموس بۆ هه‌ر كۆمه‌ڵگایه‌ك زۆر گرنگ و پێویسته، به مه‌به‌ستی ئاشنابوون و شاره‌زابوون له ماناومدلولی وشه‌ی زمانێكی تر. قاموس به‌كارده‌هێنرێت وه‌كو فاكته‌رێك بۆ فێربوونی زمانێكی تر، كه له‌وانه‌یه زۆربه‌ی تاكی ناو كۆمه‌ڵگا له ژیانی رۆژانه به‌گشتی و به‌تایبه‌تی له كاتی گه‌شتكردن زۆر پێویستی پێبێت.\nقامووس وه‌كو سه‌رچاوه به‌كاردێت بۆ وه‌رگێڕانی مانای وشه له زمانێك بۆ زمانێكی تر جگه له ئه‌ركی سه‌ره‌كی كه بریتيه له پێناسه‌ی وشه له‌رووی زانستی و ده‌ربڕین و له‌رووی رێزمانییه‌كه‌ی، هه‌ر له‌به‌ر ئه‌م هۆیانه كاركردن ئاماده‌كردنی هه‌ر قاموسێكی زمان كارێكی ئاسایی و ئاسان نییه، پێوستی به ماندوبوونێكی زۆر ده‌بێت ده‌بێ ئه‌و كه‌سه‌ی ئه‌مكاره ده‌كات شاره‌زایه‌كی باشی زمان هه‌بێت، له هه‌مانكاتدا به‌رپرسیاره‌تیش له ئه‌ستۆ بگرێت.\nكاتێ چاوخشانێكم به‌نێو قامووسی (صادق)دا كرد، كه له عه‌ره‌بی – بۆ كوردییه هه‌ستمكرد كاره‌كه زۆر به‌وردی كراوه، په‌له‌شی لێنه‌كراوه چ له‌رووی زمانه‌وه یان له‌رووی ده‌ربڕینه‌وه، به‌جۆرێك وشه‌یه‌ك چه‌ندین مانای له‌خۆگرتووه، هه‌مووی ئاماژه‌ی پێكراوه، هه‌موو كه‌سێك ده‌توانێ وه‌رگێری هه‌ر وشه‌یه‌كی عه‌ربی بۆ زمانی كوردی ده‌ستكه‌وێت، كه به‌پێی پیتی ئه‌لف و بێی عه‌ره‌بی ریزبه‌ندی بۆ كراوه، وشه‌كان به‌هه‌ردوو شێوازی سۆرانی و كرمانجی وه‌رگێردراوه، ئه‌مه‌ش سه‌لیقه‌و زانیاریه‌كی زۆرو ماندوبوونێكی زۆری ده‌وێت، هه‌ر له‌و قامووسه‌دا ره‌چاوكردنی هه‌ندێ وشه له‌رووی كۆ و تاك كراوه، به‌جۆرێك مانای وشه‌كان داڕێژراون كه زۆربه‌ی تاكه‌كان له‌ژیانی رۆژانه به‌كاريده‌هێنن وه به‌تایبه‌تیش له‌رووی ئه‌ده‌بی و میدیایی، له‌دایكبوونی قامووسێكی ئاوا ئاسان نه‌بوو، شه‌ونخونی 30 ساڵه‌ی نووسه‌ر بووه كه‌لێكنی باشی كتێبخانه‌ی كوردی پڕكردۆته‌وه.


كورد وەك تسۆنامی بۆ ناوچەكە\nکەمین پۆڵەتیک كورد وەك تسۆنامی بۆ ناوچەكە  خەڵەف غەفور 17/7/2017\nبابەتی راپرسی لە هەرێمی كوردستان زیاتر لە حزبە كوردییەكان، حزب و سەركردە عیراقییەكانیش پێوەی مژوڵ بوونە، راستییەكەی ئەمە ئاماژەكانی ترس‌و دڵخۆشبوونیش بەدوای خۆیدا دەهێنێت. ترس لەوەی وەك هەمیشە نەیارەكانی كورد لەسەر شكان و بێ هێزكردنی رێكبكەون، دڵخۆشبوونەكەش ئەوەیە بابەتەكە جۆرێك لە جدیەتی وەرگرتووە و ئیتر پێویستی بەهێزی زیاتری كورد هەیە.\nعەمار حەكیم، سەرۆكی هاوپەیمانیی نیشتیمانیی شیعەكان لە وتارێكیدا بۆ كۆمەڵێك لە دەستەبژێرانی سیاسی لە بەغدا وتوویەتی كاتی راپرسی نییە، بەڵكو ئەوەی هەرێمی كوردستان دەیكاتە دەبێتە تسۆنامی بۆ ناوچەكە و لەسەر ئاستی عیراقیش دنەی دابەشبوونی زیاتر دەدات.\nراپرسی هەرێمی كوردستان كە زۆرینەمان رەخنەی جدیمان لەسەری هەیە راستیەكیشی دەرخست كە پێگەی كورد لەسەر ئاستی ناوچەكە و هەرێمایەتی هێندەش لاواز نییە وەكو هەندێكمان یەژین، بەڵكو لەسەر ئاست و رووبەرێكی تر قسەی لەسەر دەكرێت كە دووریش نییە هەوڵی لاوازكردنەوەی بدرێت.\nقسەكانی حەكیم (كە ساڵانێكە بەدۆستی كوردی دەزانین) هەڵە نییە، بەڵكو هەڵە لە شوێنێكی ترە كە تێڕوانین و مامەڵەی سیاسی كورد لەگەڵ ئەوانی تردا لەسەر بنەمای سۆز بووە نەك بەرژەوەندی و لەمەشەدا بەوە نییە سەید عەمار حەكیم سیاسەتڤانێكی گەنجە،بەڵكو سیاسەتێكی روون دەكات و بەو هۆیەشەوە دڵی هەزاران شیعەی توندڕەوی دژە سەربەخۆیی بۆ لای خۆی كەمەندكێش دەكات.\nلەبارەی راپرسییەكەوە هەرچی بووترێت لای ئەوانی تر، حەقە بۆ ئێمە گرنگ بێت، ئێ بەو هۆیەشەوە دەتوانین لە حاڵی خۆمان بەم شێوەیە تێبگەین:\nیەكەم: ئەوانی تر بەجدی پرۆسەكەیان وەرگرتووە، ئیتر بۆ هێزە كوردییەكان زیاتر لەیەكتر نزیك نابنەوە و بڕو و بیانووی رەونەقدار بە كۆنە قین لەیەك دەگرن. بۆ ناچن پەرلەمان كارابكەنەوە و لەوێوە شەرعیەتی یاسایی و كۆدەنگی نیشتیمانی بۆ وەدەستبخەن. ئێ ئەوسا سەید عەمار حەكیمیش بیانووی ئەوەی نامێنێت بێژێت ئەوە حزبەكان دەیكەن و لە پەرلەمان یاسای بۆ دەرنەكراوە.\nدووەم: ساڵانێكە پێگەی كورد بەرەو بەهێزی رۆیشتووە، بووەتە كارەكتەرێكی مامەڵە لەگەڵ كراو، بەڵام حاڵی شڕی نێو ماڵی خۆی هۆكاری بەرەوپێشنەچوونی زیاتر ئەو پێگەیە و هەڵكشانی بووە.\nترسان لە نەتەوە، هێز یان حزب و رێكخراوێك نیشانەی بەهێزبوونێتی، بڕوا بەوە دەهێنی ئەوەی چاوەڕوانت لێی نەدەكرد، ئەوا دەیكات و بۆ زیاتریش ساز و ئامادەیە، لە وتارەكەی سەید حەكیمیشدا ئەوە بەڕوونی دیارە و كوردی بە «تسۆنامی بۆ ناوچەكە» ناساندووە.\nعیبرەت لە قسەكانی ئەو دۆستە دێرینە ئەگەر بمانەوێ وەری بگرین سێ تێبینی كورت و كوردەواریانەیە:\nیەكەم: راپرسی كەوتووەتە سەر راستە رێی سیاسی و بەهۆی نەبوونی شەرعیەتی یاساییەوە بە لەنگە لەنگ دەڕوات.\nدووەم: هەوڵی ناوخۆیی، هەرێمایەتی و نێودەوڵەتی هەنە بۆ لەكارخستنی پرۆسەكە، ئەمەش لە پەراوێزی لێ ترساندا تەگبیری وردیشی دەوێت.\nسێیەم: پێگەی بەهێز و بەدیهێنانی خەونی گەورە، سازش و میانڕەویی نیشتیمانی زیاتری دەوێت. ئەمە ئەركە گەورەكەی سەرشانی هێزە سیاسییەكانە، بۆ ئەوەی راپرسی بۆ سەربەخۆیی كوردستان ببێتە كاڵای پڕ بە باڵای پێناسەكەی سەید عەمار حەكیم و پێچەوانەی سەدی بیست كە نیشتیمانی كوردی تێدا دابەشكرا، ئەمجارەیان كورد ببێتە هۆكاری دابەشبوونی نەخشەی سیاسی ناوچەكە.


پەیامی رۆژنامەوانی هاوپەیمانی بۆ قەرەبوکردنەوەی دادپەروەرانە: راوێژکردن لەگەڵ ژنان و کچانی ئێزیدی هەنگاوێکە بەرەو پێشەوە بەمەبەستی بناغە دانان بۆ قەرەبوکردنەوەیەکی گونجاو\nبڵاوکراوەتەوە لە ئاب 25, 2020\nهاوپەیمانی بۆ قەرەبوکرنەوەی دادپەروەرانە پێشوازی لە هەوڵەکانی لێژنەی لێکۆڵینەوەو کۆکردنەوەی بەلگەکان CIGE دەکا بۆ توێژینەوەی دەربارەی ئەنجامدانی راوێژکردن بۆ قەرەبوکردنەوە سەبارەت بە : بەهێز کردنی رۆڵی قوربانیان لە پەرەپێدانی بەرنامەی قەرەبو کردنەوەی گشگیر.\nراوێژ کردن لەگەڵ ئافرەتانی رزگاربووی ئێزیدی لە تاوانەکانی دا‌عش دەربارەی بەرنامەی قەرەبوکردنەوە یارمەتیان دەدات بۆ دروستکردنی داهاتویان وە پرکردنەوەی کەلێنەکانی ئەم بەرنامەیە وە دەبێتە هۆکاری بەرزکردنەوی ئاستی هۆشیاری سەبارەت بە یاسای ژنان و کچانی ڕزگاربووی ئێزیدی کە ئێستا لە پەرلەمانی عێراقی گفتو گۆی لەسەر دەکرێ. ئەم راوێژکردنە سەکۆیەکە بۆ رزگاربوان و بواری رەخساندوە بۆ دەربرینی راو و بۆچونیان وە دلنیایان دەکاتەوە کە دەنگیان بیستراوە.\nهاوپەیمانی بۆ قەرەبوکردنەوەی دادپەروەرانە راوێژی پێکراوە سەبارەت بەم لێکۆلینەوەیە وەو بەشدار بووە لە سەردانی مەیدانی وە پێداچونەوەی دەرئەنجامە کۆتاییەکەی. بە دڵنیاییەوە بلاوکردنەوەی ئەم لێکۆلینەوەیە یارمەتی هێنانە کایەوەی گفتوگۆیەکی گشتگیر دەدات لەسەر قەرەبو کردنەوەی قوربانیان وە گەیاندنی داواکاریان بۆ بریار بەدەستان.\nهێشتا زۆر ماوە بکرێ بۆ قەرەبوکردنەوەی زیانەکان و یارمەتی بەرجەستە بۆ رزگاربوان و قوربانیانی دیکە. حکومەتی عێراق و حکومەتی هەرێمی کوردستان پێویستە هەموو هەولێک بدات بۆ گەراندنەوەی متمانەی رزگاربوان بە حکومەت بە هەموو ڕێگایەک لەوانە پەسندکردنی یاسای گونجاو و پڕبەپێست بۆ قەرەبوکردنەوەیان.\nهاوپەیمانی بۆ قەرەبوکردنەوەی دادپەروەرانە بەپەرۆشەوە دەروانێتە کارکردن لەگەل CIGE لە داهاتوودا، پێمان وایە راوێژکردنی زیاتر لەگەڵ رزگاربوان لە کۆمەلگا زیان لێکەوتوەکانی تر وقوربانیانی تاوانە گەورەکان سەرەڕای قوربانیانی توندو تیژی پەیوەست بە ململانێوە پێویستە کاری لە پێشینە بن. وە ئێمە پشتگیری هەر هەوڵێک دەکەین بۆ ئەم مەبەستە.


هونەری | خواکوڕك\nهونه‌رمه‌ند دیارى قه‌ره‌داغى كه‌ناڵێكى نوێى تیڤى ده‌كاته‌وه\nدانەر: سەركان كوردستانیon: 2017/07/23 5:59 PM Views: 515\nهونه‌رمه‌ندى كورد ” دیارى قه‌ره‌داغى ” كه‌ناڵێكى نوێى كوردى له سلێمانى به كواڵێتى (ئیچ دى ) ده‌كاته‌وه . ” دیارى قه‌ره‌داغى ” له هه‌ژمارى تایبه‌تى خۆى له تۆڕ...\tRead more\nلاهور تاڵه‌بانی: 500000هه‌زار دۆلاری بۆ ژیندا گه‌نجۆ سه‌رف كردووه\nدانەر: سەركان كوردستانیon: 2017/07/15 3:05 PM Views: 8,281\nخواكوڕك پاش ئه‌وه‌ی خواكوڕك ئاشكرای كرد كه سیناریۆی لاهور تاڵه‌بانی بۆ سه‌ركه‌وتنی به‌شداری بووی به‌رنامه‌ی كورد ئایدل( ژیندا گه‌نجۆ) له به‌رنامه‌كه‌دا بۆ ئه‌وه‌یه، كه لاهور تاڵه‌بانی د...\tRead more\nلاهور تاڵه‌بانی پاره‌ی خه‌یاڵی بۆ سه‌رخستنی ژیندا سه‌رف ده‌كات بزانه بۆچیه\nدانەر: سەركان كوردستانیon: 2017/07/12 11:56 PM Views: 13,040\nخواكوڕك پاش ئه‌وه‌ی به‌رنامه‌ی ستانداردی دیاری كردنی ئه‌ستێره‌ی ده‌نگخۆش گه‌یشته كوردستان له كه‌ناڵی كوردساتی سه‌ر به‌یه‌كێتی نیشتمانی كوردستان كاری له‌سه‌ر كرا به‌ناوی كورد ئایدل، چه‌ند...\tRead more\nبه‌خێربێن بۆ كۆماری كوردستان بوه یه‌كه‌م سرود\nدانەر: سەركان كوردستانیon: 2017/07/01 8:24 PM Views: 3,083\nخواكوڕك یه‌كه‌م سرودی به‌خێربێن بۆ كۆماری كوردستان، له‌لایان دوو هونه‌رمه‌ندی باشوری كوردستان ئاماده ده‌كرێت، له‌و باره‌یه‌وه، عه‌بدولقهار زاخۆیی و ئیسماعیل جومعە هه‌ردوو هونه‌رمه‌ندی شار...\tRead more\nهونەرمەند مێهڤان ئەلكیشكی كلیپەكەی بۆ خواكورك دەنێرێت\nدانەر: سەركان كوردستانیon: 2017/06/05 6:58 PM Views: 44\nخواكوڕك هونەرمەندی گەنج مێهڤان ئەلكیشكی بەرهەمێكی بۆ مانگی رەمەزان ئامادە كردووە، بەناوی گەرانەوە، لە نووسینی ئەركان و لە ئاوازی خۆیەتی، لە كوردستان میوزكی چاك كردووە، دەنگی لە ئەلمانیا، كل...\tRead more\nپێشكه‌شكارێكی به‌ناوبانگی كوردستان كۆچی دوایی كرد\nدانەر: Bzhar garmyanion: 2017/05/09 9:14 AIM: Views: 54\nخواكوڕك پێشكه‌شكاری به‌ناوبانگ سۆران سه‌قزی كه به‌رنامه‌ی سه‌یروسه‌مه‌ری پێشكه‌ش ده‌كرد له كه‌ناڵی كوردسات كۆچی دوایی كرد. به پێی زانیارییه‌كانی (خواكوڕك) پێشكه‌شكار (سۆران سەقزی) پێشکەشک...\tRead more\nكەمال محەمەد نوێترین كلپی خۆی بڵاو كردەوە\nدانەر: سەركان كوردستانیon: 2017/04/28 10:06 PM Views: 26\nخواكوڕك هونەرمەند کەمال محەمەد نوێترین بەرهەمی خۆی بڵاو كردەوە لەژێر ناوی تەمەن”. رۆژی 27ی 4ی 2017 هونەرمەندی شاری سلێمانی كەمال محەمەد، بەرهەمێكی نوێی خۆی بەناوی تەمەن بڵاو كردەوە كە...\tRead more\nعەدنان كەریم بۆ نەخۆشانی شێرپەنجە كۆنسێرت دەكات\nدانەر: سەركان كوردستانیon: 2017/04/14 4:26 PM Views: 20\nخواكوڕك رۆژی شەممە 15ی 4ی 2017 لە هۆڵی شەهید سەعد عەبدوڵا كۆنسێرتێك بۆ هونەرمەندی كورد عەدنان كەریم بەهاوكاری گروپی میوزیكی ژێداری (كۆلن)ی ئەلمانی لە دەمەو ئێوارە كاتژمێر 6 ئەنجامدەدرێت، عە...\tRead more\nبە ڤیدیۆ:كچە گۆرانی بێژێكی ئیسرائیلی بە جلی پێشمەرگەو ئالای كوردستان گۆرانی بۆ پێشمەرگە دەڵێت.\nدانەر: شوان زرارon: 2017/03/31 12:06 AIM: Views: 68\nخواكوڕك لە دوای ئەو هێرشە درندانەیەیی داعش بۆ سەر بەشێكی خاكی سوریاو كوردستان و عێراق, شكاندنی ئوستورەی داعش لە سەردەستی پێشمەرگە, ناوی پێشمەرگە وەك كاریگەرترین ناو لەسەر ئاستی جیهان دەركەوت...\tRead more\nشەرەفنامە دەرگای ناساندنی ئافرەتی كوردە\nدانەر: هەڤاڵ كوردیon: 2017/02/23 10:34 AIM: Views: 29\nخواكوڕك زانیارییەكان دەربارەی ڕۆڵی ژنانی كورد لە كایە جۆربەجۆرەكان لە شەرەفنامەوە دەست پێی دەكات، شەرەفنامە یەكەم مانەفیستۆیە بۆ زانیاری و توێژینەوە لە ڕۆڵ و پێگەومێژووی ئافرەتی كورد لە سەدە...\tRead more


له‌ماوه‌ی ساڵێكدا ئێران ١١٢ هاووڵاتی كوردی له سێداره داوه\n6/1/2018 - 11:47\nله ساڵی ٢٠١٧\nله‌ماوه‌ی ساڵی ڕابردوو ٢٠١٧ حوكمی سێداره‌ی ١١٢ هاووڵاتیی كورد له به‌ندیخانه‌كانی ئێران به‌ڕێوه چووه كه دوو كه‌سیان ژن بوون.\nبه پشتبه‌ستن به ئاماری تۆماركراو له ناوه‌ندی ئاماری هه‌نگاو له ماوه‌ی ساڵی ٢٠١٧ دا، حوكمی سێداره‌ی ١١٢ هاووڵاتیی كورد له ئێران به‌ڕێوه چووه كه به به‌راورد له‌گه‌ڵ ساڵی ٢٠١٦ چوار حاڵه‌ت زیادی كردووه.\nبه پێی ئه‌و ڕاپۆرته، له كۆی ئه‌و ١١٢ كه‌سه‌ی كه له‌سێداره دراون، دوو كه‌س به تۆمه‌تی چالاكی سیاسی و مه‌زهه‌بی، ٧٣ كه‌س به تۆمه‌تی بازرگانی كردن به مادده سڕكه‌ره‌كان، ٤١ كه‌س به تۆمه‌تی قه‌تڵی ئه‌نقه‌ست، ٤ كه‌س به تۆمه‌تی دزی چه‌كدارانه و دوو كه‌س به تۆمه‌تی ده‌ستدرێژی سێكسی له‌لایه‌ن دادگاكانی ئێرانه‌وه حوكمی سێداره‌یان به‌سه‌ردا سه‌پێندراوه و حوكمه‌كه‌یان له ساڵی ٢٠١٧ دا جێبه‌جێ كراوه.\nبه پشتبه‌ستن به ئاماری هه‌نگاو، حوكمی سێداره‌ی ٨ كه‌س له‌و ١١٢ كه‌سه له پێش چاوی خه‌ڵك به‌ڕێوه چووه كه ٣ كه‌سیان له شاری ئیلام، ٢ كه‌سیان له شاری سه‌رپێڵی زه‌هاو و ٣ كه‌سیش له شاره‌كانی شائاباد، سه‌ڵماس و خۆی له‌پێش چاوی خه‌ڵك له‌سێداره دراون.\nئه‌و ڕێژه‌یه به نیسبه‌ت ساڵی ٢٠١٦دا ٣ حاڵه‌ت زیادی كردووه. له ساڵی ٢٠١٦ دا حوكمی سێداره‌ی ٥ هاووڵاتیی كورد له‌پێش چاوی خه‌ڵك به‌ڕێوه چوبوو.\nهه‌روه‌ها، زیاترین حوكمی سێداره‌ی هاووڵاتیانی كورد له به‌ندیخانه‌ی ئورمیه بووه كه ٤٤ حاڵه‌ت بووه، به‌ندیخانه‌كانی كرماشان به ١٧ حاله‌ت و خوڕه‌مئاوا به ١٠ حاڵه‌ت دوای ئورمیه زیاترین هاووڵاتی كوردیان تێدا له‌سێداره دراون.\nبه پشتبه‌ستن به‌و ئاماره، له كۆی ئه‌و ١١٢ هاووڵاتییه كورده‌ی كه له‌سێداره دراون، ٥٥ كه‌سیان خه‌ڵكی پارێزگای ئورمیه، ١٩ كه‌سیان خه‌ڵكی پارێزگای كرماشان، ١٦ كه‌سیان خه‌ڵكی پارێزگای لوڕستان، ٩ كه‌سیان خه‌ڵكی پارێزگای سنه، ٥ كه‌سیان خه‌ڵكی پارێزگای ئیلام و ٥ كه‌س له هاووڵاتیانی كوردی خوراسان و كه‌سێكی كوردی قه‌زوێن بووه.\nكه‌م ته‌مه‌ن ترین هاووڵاتی كورد كه له‌سێداره دراوه ٢١ ساڵ و به ته‌مه‌ن ترینیشیان ٦٣ ساڵان بووه.


ئەمریكا كارمەندە ناسەرەكییەكانی لە عیراق پاشەكشە پێدەكات – Knwe.org\nسەرەکی » دۆسێ » ئەمریكا كارمەندە ناسەرەكییەكانی لە عیراق پاشەكشە پێدەكات\nداوای زیادكردنی هێزەكانیشی دەكات\nئەمریكا داوا لە كارمەندە ناسەرەكییەكانی دەكات لە عیراق، وڵاتەكە بەجێبهێڵن، لە هەمان كاتدا دەیەوێت ژمارەی هێزەكانی لە وڵاتەكەدا زیاتر بكات.\nلە 15ی ئیاری 2019، وەزارەتی دەرەوەی ئەمریكا داوای لە كارمەندە ناسەرەكییەكانی كردبوو عیراق جێبهێڵن، بەریتانیاش ئامادەباشی هێزەكانی لە عیراق و دیپلۆماتەكانی بەهۆی هەڕەشەكانی ئێرانەوە، ڕاگەیاندبوو.\nهەر لەو چوارچێوەیەدا ڕۆژنامەی (گاردیان)ی بەریتانی لە زاری سەرچاوە هەواڵگرییەكانەوە بڵاویكردبۆوە،” مەترسییەكی زۆر هەیە عیراق ببێتە گۆڕەپانێك بۆ ڕووبەڕوونەوە، و ئێران لێوەی بەدوور لە خاكی خۆی، دژ بە ویلایەتە یەكگرتووەكان بوەستێتەوە”.\nویلایەتە یەكگرتووەكانی ئەمریكا لە دوای هەنگاوی خستنەحاڵەتی ئامادەباشی سوپاكەی لە عیراق، داوای كردبوو، بەشێك لە كارمەندەكانی عیراق جێبهێڵن.\nباڵێۆزخانەی ئەمریكا لە بەغدا بەپێویستی زانیبوو، ئەو كارمەندانەی كاری زۆر گرینگیان نییە بە زووترین كات عیراق بەجێبهێڵن، چونكە ئەوان توانایان سنووردارە بۆ پێشكەشكردنی خزمەتگوزاری بە هاووڵاتییە ئەمریكاییەكان لە عیراق.\nهەر لەو بارەیەوە ئاماژەی بە راگرتنی كاتی پێدانی ڤیزاش كردبوو لە باڵێوزخانە و كونسوڵخانەكانی ئەمریكا لە عیراق.\nبەر لەوە فەرماندەیی ناوەندی سوپای ئەمریكا لە ڕۆژهەڵاتی ناوەڕاست و ئاسیای ناوەند رایگەیاندبوو، مەترسی هێرشی كتوپڕ و چاوەڕواننەكراو هەیە بۆ سەر هێزەكانیان لە عیراقدا.\nهۆكاری هەنگاوەكەی ئەمریكا\nباڵیۆزخانەی ئەمریكا لە بەغدا هۆكاری جێهێشتنی بەشێك لە فەرمانبەرانی لە بەغدا و ڕاگرتنی كاری باڵیۆزخانەی وڵاتەكەی ئاشكراكردبوو كە هۆكارەكەی «زۆربوونی هەڕەشەكان لەسەر ئەمریكاییەكان».\nباڵیۆزخانەی ئەمریكا لە بەغدا لە بە یاننامەیەكدا رایگەیاندبوو» بە لەبەرچاوگرتنی هەڕەشە و زیادبوونی مەترسییەكان كە لە عیراقدا هەستی پێدەكرێت، بڕیاریانداوە ژمارەیەك لە كارمەندانی باڵیۆزخانە و كونسوڵخانەكانیان عیراق جێبهێڵن».\nلە بەیاننامەكەدا هاتبوو» لەسەردانەكەی ئەم دواییەی مایك پۆمپیۆ وەزیری دەرەوەی ئەمریكا بۆ بەغدا و كۆبوونەوەی لەگەڵ لێپرسراوە عیراقییەكان، ڕاستیی ئەو مەترسیی و هەڕەشانەیان بۆ حكومەتی عیراق شیكردووەتەوە و ئاگاداریان كردوون».\nباڵیۆزخانەی ئەمریكا لە بەغدا لە ڕاگەیەندراوەكەیدا دەڵێت»پێداچوونەوە و هەڵسەنگاندن دەكەن بە سەلامەتی و ئاسایشی دامەزراوەكانیان لەسەرانسەری جیهاندا، بڕیاری كشاندنەوەی ژمارەیەك لە كارمەندانی باڵیۆزخانەی بەغدا و كونسوڵگەریی هەولێریش، لە سایەی ئەو رەوشەكە ئەمنییەدا كە ئێستادا پەیڕەدەكرێت».\nلە 16ی ئایاری 2019، ویلایەتە یەكگرتووەكانی ئەمریكا لە دوای هەنگاوی راگەیاندنی حاڵەتی ئامادەباشی سوپاكەی لە عیراق، داوایكرد هەریەكە لە باڵیۆزخانەكەی لە بەغدا و كونسوڵگەری وڵاتەكەی لە هەولێر، وڵاتەكە جێبهێڵن.\nدوای بڕیارەكەی ئەمریكا بۆ پاشەكشەپێكردنی بەشێك لە كارمەندانی بالێوزخانە و كونسوڵخانەكانی لە عیراق، وەزارەتی بەرگری عیراق ڕەتیدەكاتەوە لەلایەن ئەمریكا و وڵاتانی ئەوروپاوە مەشقپێكردنی هێزە ئەمنییەكان و پێشمەرگە ڕاگیرابێت.\nلەو بارەیەوە، لیوا تەحسین خەفاجی بەڕێوەبەری راگەیاندنی وەزارەتی بەرگری عیراق لە لێدوانێكی ڕۆژنامەوانیدا ڕایگەیاندبوو، ئەو هەواڵانەی باسی ڕاگرتنی مەشقپێكردنی هێزە ئەمنییەكان و پێشمەرگە دەكەن لەلایەن ئەمریكا و ئەڵمانیا و هۆڵەنداوە، دوورن لە ڕاستییەوە.\nبە گوتەی لیوا تەحسین خەفاجی» ئەو وڵاتانە ژمارەیەك كەسیان لە نوێنەرایەتییەكانیان كشاندووەتەوە كە بوونیان لە عیراق پێویست نییە، ئەو هەنگاوەش وەك ئامادەكارییەكە بۆ خۆپاراستنی نوێنەرایەتییەكانیان، بەپێچەوانەوە هیچ شتێكی تر لەئارادا نییە».\nبەڕێوەبەری ڕاگەیاندنی وەزارەتی بەرگری عیراق دەڵێت:» كار و مەشقپێكردنی وڵاتان بە هێزە ئەمنییەكان و هێزی پێشمەرگە لە تەواوی یەكەكان بەردەوامە».\nپێشتر ئاژانسی دەنگوباسی هۆڵەندا رایگەیاندبوو» لەبەر هۆكاری ئەمنی، حكومەتی وڵاتەكەی كاری نێردە دیپلۆماسەییەكەی لە عیراق راگرت، كە یارمەتی پێشكەش بە دەسەڵاتە خۆجێییەكان دەكرد و هێزە سەربازییەكانی هۆڵەنداش، بە هەماهەنگی لەگەڵ هێزە بیانییەكانی تر، مەشقیان بە هێزە عیراقییەكان دەكرد لە هەولێر.\nئەمریكا داوای زیادكردنی هێزەكانی دەكات\nرۆژنامەی عوكازی سعودیە لە زاری سەرچاوەیەكی پەرلەمانی عیراقەوە بڵاویكردبۆوە، واشنتۆن خواستی زیادكردنی ژمارەی بنكە سەربازییەكانی هەیە لە عیراق، وێڕای زیادكردنی ژمارەی سەربازەكانی.\nرۆژنامەی عوكازی سعودیە لە 17ی ئایاری 2019، لە زاری سەرچاوەیەكی پەرلەمانی عیراقەوە نوسیبوی”واشنتۆن لە مانگی ڕابردوودا بە بەغدای ڕاگەیاندبوو، خواستی هەیە ژمارەی هێزە سەربازییەكانی لە عیراق زیادبكات، و بنكەی سەربازی نوێ بۆ هێزەكانی دابمەزرێنێت، بەبێ ئەوەی وردەكاریی زیاتر لەو بارەیەوە بخاتەڕوو”.\nبە گوتەی ئەو سەرچاوانە”حكومەتی عیراق وەڵامی ئەو داواكارییەی ئەمریكای نەداوەتەوە، بەڵام تەئكیدی لەسەر هەماهەنگی سەربازی پتەوی نێوان بەغدا و واشنتۆن كردۆتەوە، هەوڵەكانی ئەمریكاشی بەرزنرخاندووە لە یارمەتیدانی عیراق بۆ لەناوبردنی تیرۆر”.